# data[].attributes.headline
น.ส เมธินี มาเยอะ ม.6/5 เลขที่3

# data[].attributes.subject
น.ส เมธินี มาเยอะ ม.6/5 เลขที่3

# data[].attributes.body
ขไทย – สหภาพยุโรป พร้อมร่วมกันทำงานอย่างสร้างสรรค์ต่อไป

วันนี้ (23 กุมภาพันธ์ 2561) เวลา 10.30 น. นายปีร์กะ ตาปีโอละ (H.E. Mr. Pirkka Tapiola) เอกอัครราชทูตวิสามัญผู้มีอำนาจเต็มแห่งสหภาพยุโรปประจำประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ในโอกาสรับหน้าที่ ณ ห้องรับรอง 1 ตึกบัญชาการ 1 ทำเนียบรัฐบาล สรุปสาระสำคัญ ดังนี้

รองนายกรัฐมนตรีกล่าวยินดีที่เอกอัครราชทูตวิสามัญผู้มีอำนาจเต็มแห่งสหภาพยุโรปประจำประเทศไทยเข้ามาดำรงตำแหน่งในไทยอีกครั้ง หลังจากเคยประจำการที่สถานเอกอัครราชทูตฟินแลนด์ประจำประเทศไทยมาก่อน ซึ่งเชื่อว่าประสบการณ์การทำงานในไทยที่ผ่านมาจะช่วยสนับสนุนความสัมพันธ์ไทย – สหภาพยุโรป (EU) แน่นแฟ้นมากขึ้นได้ และด้านเอกอัครราชทูตฯ แสดงความยินดีที่ทั้งสองฝ่ายมีปฏิสัมพันธ์ระหว่างกันมากขึ้น หลังจากการปรับข้อมติเกี่ยวกับประเทศไทย เมื่อวันที่ 11 ธันวาคม 2560 จึงเป็นโอกาสอันดีที่ไทย – EU จะกระชับความร่วมมือในมิติต่าง ๆ ให้มากขึ้นเป็นลำดับ

ทั้งสองฝ่ายได้แลกเปลี่ยนการหารือกันในหลายประเด็น อาทิ ด้านสิทธิมนุษยชน โดยเอกอัครราชทูตฯ กล่าวว่า ได้ติดตามการทำงานของรัฐบาลในเรื่องนี้อย่างใกล้ชิด และเห็นถึงพัฒนาการที่ดีของไทยเรื่อยมา โดยเฉพาะการประกาศให้สิทธิมนุษยชนเป็นวาระแห่งชาติของนายกรัฐมนตรี เมื่อวันที่ 12 กุมภาพันธ์ที่ผ่านมา และการยกเลิกการดำเนินคดีพลเรือนในศาลทหาร แสดงถึงการให้ความสำคัญของรัฐบาลในเรื่องนี้อย่างยิ่ง และในด้านการเมือง ทางสหภาพยุโรปแสดงความเข้าใจในสถานการณ์ภายในประเทศและเจตนารมณ์ของรัฐบาลที่ต้องการพัฒนาประเทศอย่างยั่งยืน ซึ่งรองนายกรัฐมนตรีเน้นย้ำว่ารัฐบาลจะดำเนินการตาม Roadmap ที่วางไว้ เพื่อนำประเทศไปสู่ประชาธิปไตยที่เข้มแข็ง
www.thaigov.go.th

# data[].attributes.headline
น.ส  เมธินี มาเยอะ  ม.6/ เลขที่3

# data[].attributes.subject
น.ส  เมธินี มาเยอะ  ม.6/ เลขที่3

# data[].attributes.body
กระทรวงพาณิชย์ โดยกรมส่งเสริมการค้าระหว่างประเทศ (DITP) เปิดงานแสดงสินค้าอัญมณีและเครื่องประดับ หรือ Bangkok Gems and Jewelry Fair ครั้งที่ 61 ยิ่งใหญ่ ภายใต้แนวคิด "Heritage & Craftsmanship” หัตถศิลป์มรดกทางวัฒนธรรม อวดงานสร้างสรรค์ของช่างฝีมือไทย พร้อมเปิดโอกาสผู้ประกอบการทั่วโลกเจรจาธุรกิจ มั่นใจช่วยกระตุ้นยอดส่งออกสินค้าอัญมณีและเครื่องประดับไทยเติบโตต่อเนื่อง

นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า อัญมณีและเครื่องประดับเป็นอุตสาหกรรมที่มีศักยภาพสูงและมีความสำคัญต่อเศรษฐกิจของประเทศไทยอย่างยิ่ง ทั้งยังเป็นอุตสาหกรรมที่ไทยมีความเข้มแข็งตลอดห่วงโซ่อุปทาน มีการจ้างงานแรงงานกว่า 1.2 ล้านคน รัฐบาลตระหนักถึงศักยภาพของอุตสาหกรรมอัญมณีและเครื่องประดับไทย จึงดำเนินนโยบายสนับสนุนการเติบโตอย่างต่อเนื่อง และตั้งเป้าหมายผลักดันให้ประเทศไทยเป็น "ศูนย์กลางการค้าอัญมณีและเครื่องประดับโลก” (Jewelry Hub)

"กระทรวงพาณิชย์ได้ดำเนินนโยบายเพื่อส่งเสริมการขยายตัวของอุตสาหกรรมอัญมณีและเครื่องประดับโดยให้ความสำคัญกับการเพิ่มขีดความสามารถการแข่งขันของผู้ประกอบการ และการหาช่องทางการตลาด ตามเทรนด์สินค้าใหม่ ๆ ให้ ซึ่งงาน Bangkok Gems & Jewelry Fair ถือเป็นเวทีการค้าสำคัญที่เปิดโอกาสให้ผู้ประกอบการไทยทุกระดับตั้งแต่ขนาดใหญ่ไปจนถึงระดับ SMEs ได้พบปะเจรจาการค้ากับนักธุรกิจ ผู้ซื้อศักยภาพจากทั่วทุกมุมโลก ได้เรียนรู้เข้าใจความต้องการของลูกค้าอย่างแท้จริง ขณะเดียวกันก็ได้ขยายเครือข่าย แลกเปลี่ยนองค์ความรู้ เพื่อเป็นแรงบันดาลใจในการพัฒนาสินค้าอีกด้วย”

สำหรับงาน Bangkok Gems & Jewelry ครั้งที่ 61 จัดภายในแนวคิด "Heritage & Craftsmanship” หัตถศิลป์มรดกทางวัฒนธรรม เพื่อส่งเสริมงานศิลป์ไทยให้เป็นที่รู้จักอย่างกว้างขวางมากยิ่งขึ้น ซึ่งนอกจากเป็นงานฝีมือที่ประณีตแล้ว ยังเต็มเปี่ยมไปด้วยความคิดสร้างสรรค์ นำเสนอนวัตกรรมใหม่ ๆ และเพื่อให้สอดคล้องกับนโยบาย "ไทยแลนด์ 4.0” และ "เศรษฐกิจสร้างสรรค์” ของรัฐบาล

งานบางกอกเจมส์ฯ ครั้งนี้ ได้นำเสนอไอเดียใหม่ ๆ ในโซนนิทรรศการ อาทิ The New Faces แสดงสินค้าเครื่องประดับจากผู้ประกอบการ SMEs ไทยชั้นยอดจากทั่วประเทศ ซึ่งครั้งนี้มีผู้ประกอบการหน้าใหม่เข้าร่วมมากกว่า 120 ราย Innovation and Design Zone (IDZ) นำเสนอสินค้านวัตกรรมจากสตาร์ทอัพ และเครื่องประดับสุดพิเศษที่ใช้เทคนิคใหม่ ๆ มาช่วยสร้างสรรค์ชิ้นงาน The Niche Showcase เครื่องประดับตามเทรนด์มาแรงในตลาดโลก นอกจากนี้ ยังมีกิจกรรมสัมมนาให้ความรู้และคำปรึกษาโดยผู้เชี่ยวชาญทั้งไทยและต่างชาติ รวมถึงบริการตรวจสอบอัญมณีเคลื่อนที่ภายในงาน โดยสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือ GIT และสถาบันชั้นนำของโลกด้วย อัญมณีและเครื่องประดับเป็นสินค้าส่งออกสำคัญอันดับที่ 3 ของไทยรองจากยานยนต์และคอมพิวเตอร์ โดยในปี 2560 ที่ผ่านมา ไทยส่งออกและเครื่องประดับมูลค่ารวมเกือบ 13,000 ล้านเหรียญสหรัฐ และเมื่อหักทองคำยังไม่ขึ้นรูป สินค้าดังกล่าวขยายตัวเพิ่มขึ้น 2.25% จากปี 2559 ซึ่งนับเป็นการขยายตัวครั้งแรกในรอบ 3 ปี

อนึ่ง กระทรวงพาณิชย์คาดการณ์ว่าจะผู้เยี่ยมชมงาน 20,000 คน จาก 130 ประเทศทั่วโลก เกิดคำสั่งสั่งซื้อภายในงานไม่ต่ำกว่า 2,000 ล้านบาท โดยมีผู้ผลิต ผู้จัดจำหน่าย และผู้ส่งออกชั้นนำของไทยและต่างชาติมากกว่า 900 ราย มาจัดแสดงสินค้ารวมกว่า 2,000 คูหา

Bangkok Gems & Jewelry Fair ครั้งที่ 61 จัดขึ้นระหว่างวันที่ 21 - 25 กุมภาพันธ์ 2561 ณ ชาเลนเจอร์ ฮอลล์ 1-3 อิมแพ็ค เมืองทองธานี

วันเจรจาธุรกิจ วันที่ 21 - 23 กุมภาพันธ์ เวลา 10.00 - 18.00 น.

วันจำหน่ายปลีก 24 กุมภาพันธ์ เวลา 10.00 - 18.00 น. และวันที่ 25 กุมภาพันธ์ เวลา 10.00 - 17.00 น.

สามารถชมข้อมูลเพิ่มเติมและลงทะเบียนเข้าชมงานล่วงหน้าได้ที่

www.bkkgems.com หรือโทรสายตรงการค้าระหว่างประเทศ 1169

ที่มา : www.thaigov.go.th

# data[].attributes.headline
น.ส นันทิกานต์ อายี

# data[].attributes.subject
น.ส นันทิกานต์ อายี

# data[].attributes.body
ชั้น ม.6/5 เลขที่2
หัวข้อ ไทยและสิงคโปร์พร้อมร่วมมือกันเพื่อเสริมสร้างความเข้มแข็งภายในอาเซียน

เมื่อวันที่ ๑๔ มกราคม ๒๕๕๖ นายสุรพงษ์ โต ไทยและสิงคโปร์พร้อมร่วมมือกันเพื่อเสริมสร้างความเข้มแข็งภายในอาเซียนวิจักษณ์ชัยกุล รองนายกรัฐมนตรีและรัฐมนตรีว่าการกระทรวงการต่างประเทศ ได้พบหารือกับนางฉั่ว ซิว ซาน (Chua Siew San) เอกอัครราชทูตสิงคโปร์ประจำประเทศไทย ซึ่งเข้าเยี่ยมคารวะ โดยในโอกาสดังกล่าว สองฝ่ายได้หารือถึงภาพรวมความสัมพันธ์ไทย-สิงคโปร์ โดยเฉพาะการเตรียมการเยือนสิงคโปร์อย่างเป็นทางการของรองนายกรัฐมนตรีและรัฐมนตรีว่าการกระทรวงการต่างประเทศระหว่างวันที่ ๒๓-๒๔ กุมภาพันธ์ ศกนี้ ซึ่งถือเป็นการเยือนสิงคโปร์อย่างเป็นทางการเป็นครั้งแรก เพื่อร่วมเปิดการประชุมโครงการความร่วมมือระหว่างหน่วยราชการไทย-สิงคโปร์ ครั้งที่ ๑๑ (11th Civil Service Exchange Program – CSEP) ซึ่งเป็นโครงการความร่วมมือประจำปีระหว่างไทยกับสิงคโปร์ ที่สิงคโปร์
http://www.mfa.go.th/main/th/media-center/28/31606-ไทยและสิงคโปร์พร้อมร่วมมือกันเพื่อเสริมสร้างความเข.html

# data[].attributes.headline
นาย อิทธิพล จี่เรือน

# data[].attributes.subject
นาย อิทธิพล จี่เรือน

# data[].attributes.headline
โดย...กริช อึ้งวิทูรสถิตย์สำรวจมหานครย่างกุ้งมานานหลายเดือน เพราะระยะหลังๆ มานี้ ทุกครั้งที่ไปย่างกุ้งก็จะเข้าไปบริษัทแล้วก็กลับบ้านนอน โดยไม่ค่อยได้ออกไปสำรวจพื้นที่ห่างไกลจากใจกลางเมืองเท่าไร ครั้งนี้จึงมีโอกาสไปดูพื้นที่รอบนอกๆ เมือง ไม่คิดเหมือนกันว่าความเจริญจะขยายออกไปมากมายขนาดนั้นครับ นับว่าผิดหูผิดตาเลยครับวันแรกที่ผมไปรับเพื่อนชาวสิงคโปร์ที่สนามบิน ผมได้ติดต่อนายหน้าค้าที่ดินให้ไปพร้อมกับผม ผมถามว่าเราจะไปดูที่ไหนบ้าง เขาบอกว่าแพลนไว้ 3 วัน จะพาไปดู 7-8 ที่ ล้วนแล้วแต่เป็นนิคมอุตสาหกรรมทั้งหมด พอรับเพื่อนเสร็จเราจึงออกไปดูที่นิคมอุตสาหกรรมชเวหลินปันก่อนเลย ที่นี่เมื่อก่อนผมเคยไปดูโรงงานผลิตข้าวมาก่อน ในอดีตทางไปต้องผ่านไปทางสะพานข้ามนิคมลันตายา แล้วอยู่ทางด้านขวามือของนิคมลันตายา แต่ปัจจุบันนี้ทางการเมียนมาได้สร้างสะพานใหม่อีกแห่ง โดยสามารถเดินทางไปทางด้านแมงกะลาดอง แล้วออกไปทางมอบิน จะมีทางไปสะพานแห่งใหม่ได้ โดยข้ามไปฝั่งตรงข้าม แล้วนิคมจะอยู่ทางด้านซ้ายมือของสะพาน พอเข้าไปปรากฏว่าทุกอย่างได้เปลี่ยนไปโดยสิ้นเชิง ในอดีตเมื่อ 4-5 ปีก่อน โรงงานอุตสาหกรรมมีน้อยมาก แต่ปัจจุบันนี้ในนิคมมีโรงงานก่อสร้างขึ้นมาเยอะมากเลยครับ แต่สิ่งหนึ่งที่ไม่ได้เปลี่ยนไปคือถนนหนทางในนิคมครับ ถนนยังคงเละเทะเหมือนเดิม และโรงงานว่างเปล่ายังคงเยอะเหมือนเดิมครับ โรงงานที่ปิดประกาศขายหรือให้เช่ายังคงมีมากกว่าโรงงานที่เปิดดำเนินกิจการครับผมได้สอบถามนายหน้าว่าราคาโรงงานระยะนี้เป็นอย่างไร เขาบอกว่าราคาได้อ่อนตัวลงมากว่าเมื่อ 2 ปีก่อนเยอะมาก ประมาณ 30-40% เหตุที่เป็นเช่นนั้นเพราะปัจจุบันนโยบายของรัฐบาลเมียนมาไม่ค่อยจะเอื้อให้มีการลงทุนมากนัก อีกทั้งชาวต่างประเทศที่จะไปลงทุนที่เมียนมามาดูแล้วก็ถอยกลับเสียเป็นส่วนใหญ่ เพราะว่าราคาที่ดินที่นี่ค่อนข้างแพงมาก และถ้าหากใช้วิธีการเช่าที่ดินก็ไม่สามารถที่จะคุ้มค่าแก่การลงทุนเช่นกัน อีกประการหนึ่ง แม้นว่าที่เมียนมาได้มีการขยายตัวทางเศรษฐกิจสูงติดต่อกันหลายปี แต่สิ่งที่ทำให้นักลงทุนกังวลใจยังมีอยู่เยอะเช่นกัน ผมคงไม่วิจารณ์นโยบายเศรษฐกิจของเมียนมานะครับ เพราะคอลัมน์นี้เราน่าจะพูดแต่เรื่องที่ดีงามและศิลปวัฒนธรรมที่งดงาม รวมถึงความเข้าใจอันดีงามระหว่างสองชาติในเชิงสร้างสรรค์จะดีกว่านะครับ

# data[].attributes.subject
โดย...กริช อึ้งวิทูรสถิตย์สำรวจมหานครย่างกุ้งมานานหลายเดือน เพราะระยะหลังๆ มานี้ ทุกครั้งที่ไปย่างกุ้งก็จะเข้าไปบริษัทแล้วก็กลับบ้านนอน โดยไม่ค่อยได้ออกไปสำรวจพื้นที่ห่างไกลจากใจกลางเมืองเท่าไร ครั้งนี้จึงมีโอกาสไปดูพื้นที่รอบนอกๆ เมือง ไม่คิดเหมือนกันว่าความเจริญจะขยายออกไปมากมายขนาดนั้นครับ นับว่าผิดหูผิดตาเลยครับวันแรกที่ผมไปรับเพื่อนชาวสิงคโปร์ที่สนามบิน ผมได้ติดต่อนายหน้าค้าที่ดินให้ไปพร้อมกับผม ผมถามว่าเราจะไปดูที่ไหนบ้าง เขาบอกว่าแพลนไว้ 3 วัน จะพาไปดู 7-8 ที่ ล้วนแล้วแต่เป็นนิคมอุตสาหกรรมทั้งหมด พอรับเพื่อนเสร็จเราจึงออกไปดูที่นิคมอุตสาหกรรมชเวหลินปันก่อนเลย ที่นี่เมื่อก่อนผมเคยไปดูโรงงานผลิตข้าวมาก่อน ในอดีตทางไปต้องผ่านไปทางสะพานข้ามนิคมลันตายา แล้วอยู่ทางด้านขวามือของนิคมลันตายา แต่ปัจจุบันนี้ทางการเมียนมาได้สร้างสะพานใหม่อีกแห่ง โดยสามารถเดินทางไปทางด้านแมงกะลาดอง แล้วออกไปทางมอบิน จะมีทางไปสะพานแห่งใหม่ได้ โดยข้ามไปฝั่งตรงข้าม แล้วนิคมจะอยู่ทางด้านซ้ายมือของสะพาน พอเข้าไปปรากฏว่าทุกอย่างได้เปลี่ยนไปโดยสิ้นเชิง ในอดีตเมื่อ 4-5 ปีก่อน โรงงานอุตสาหกรรมมีน้อยมาก แต่ปัจจุบันนี้ในนิคมมีโรงงานก่อสร้างขึ้นมาเยอะมากเลยครับ แต่สิ่งหนึ่งที่ไม่ได้เปลี่ยนไปคือถนนหนทางในนิคมครับ ถนนยังคงเละเทะเหมือนเดิม และโรงงานว่างเปล่ายังคงเยอะเหมือนเดิมครับ โรงงานที่ปิดประกาศขายหรือให้เช่ายังคงมีมากกว่าโรงงานที่เปิดดำเนินกิจการครับผมได้สอบถามนายหน้าว่าราคาโรงงานระยะนี้เป็นอย่างไร เขาบอกว่าราคาได้อ่อนตัวลงมากว่าเมื่อ 2 ปีก่อนเยอะมาก ประมาณ 30-40% เหตุที่เป็นเช่นนั้นเพราะปัจจุบันนโยบายของรัฐบาลเมียนมาไม่ค่อยจะเอื้อให้มีการลงทุนมากนัก อีกทั้งชาวต่างประเทศที่จะไปลงทุนที่เมียนมามาดูแล้วก็ถอยกลับเสียเป็นส่วนใหญ่ เพราะว่าราคาที่ดินที่นี่ค่อนข้างแพงมาก และถ้าหากใช้วิธีการเช่าที่ดินก็ไม่สามารถที่จะคุ้มค่าแก่การลงทุนเช่นกัน อีกประการหนึ่ง แม้นว่าที่เมียนมาได้มีการขยายตัวทางเศรษฐกิจสูงติดต่อกันหลายปี แต่สิ่งที่ทำให้นักลงทุนกังวลใจยังมีอยู่เยอะเช่นกัน ผมคงไม่วิจารณ์นโยบายเศรษฐกิจของเมียนมานะครับ เพราะคอลัมน์นี้เราน่าจะพูดแต่เรื่องที่ดีงามและศิลปวัฒนธรรมที่งดงาม รวมถึงความเข้าใจอันดีงามระหว่างสองชาติในเชิงสร้างสรรค์จะดีกว่านะครับ

# data[].attributes.body
นางสาว  กาญจนา  เลขที่8

# data[].attributes.body
หัวข้อ. เปิดอนุสัญญาภาษีซ้อนไทย-กัมพูชา

โดย เบญจมาศ กุลกัตติมาส กรรมการบริหาร เคพีเอ็มจี ประเทศไทย

ตามที่คณะรัฐมนตรีได้มีมติเห็นชอบร่างความตกลงระหว่างรัฐบาลแห่งราชอาณาจักรไทยและรัฐบาลแห่งราชอาณาจักรกัมพูชา เพื่อการเว้นการเก็บภาษีซ้อน (อนุสัญญาภาษีซ้อน) ซึ่งเป็นไปตามพันธะภายใต้เออีซีบลูพรินต์ กัมพูชาเป็นประเทศเดียวในอาเซียนที่ไม่ได้ทำอนุสัญญาภาษีซ้อนกับประเทศใด จนกระทั่งเดือน มิ.ย.ปีที่แล้ว ได้เซ็นอนุสัญญาภาษีซ้อนกับสิงคโปร์เป็นประเทศแรกในอาเซียนและในโลก

ปัจจุบันอัตราภาษีเงินได้นิติบุคคลของกัมพูชาอยู่ที่ร้อยละ 20 และภาษีหัก ณ ที่จ่าย กรณีที่มีการจ่ายเงินได้จากกัมพูชาไปต่างประเทศคือร้อยละ 14 สำหรับเงินได้เงินปันผล ดอกเบี้ย ค่าเช่า ค่าสิทธิ และค่าบริการบางประเภทอนุสัญญาภาษีซ้อนจะช่วยให้ภาระภาษีหัก ณ ที่จ่าย ลดลงหรือไม่มีเลย ภายใต้ร่างอนุสัญญาภาษีซ้อนระหว่างไทย-กัมพูชา มีการกำหนดอัตราภาษี หัก ณ ที่จ่ายกรณีจ่ายค่าสิทธิ ไว้ที่อัตราไม่เกินร้อยละ 10 ซึ่งต่ำกว่าอัตราภาษีหัก ณ ที่จ่ายของไทยคือร้อยละ 15 และของกัมพูชาคือร้อยละ 14 จะช่วยบรรเทาภาระภาษีให้แก่กิจการไทยที่มีรายได้ค่าสิทธิจากกัมพูชา

แม้ว่าภาษีที่ถูกหักในกัมพูชาจะนำมาเป็นเครดิตภาษีไทยได้กล่าวคือเอามาหักจากภาษีเงินได้นิติบุคคลของไทยที่กิจการไทยต้องเสียจากเงินได้ก้อนเดียวกันในอัตราร้อยละ 20 ของกำไรสุทธิ แต่ในทางปฏิบัติบางครั้งภาษีหัก ณ ที่จ่ายอาจเป็นต้นทุนของกิจการอันเนื่องมาจากกิจการไทยมีภาษีหัก ณ ที่จ่ายมากกว่าภาษีที่ต้องชำระ หรือขาดทุนไม่มีภาษีที่ต้องเสีย หรือไม่มีเอกสารมาใช้เป็นหลักฐานในการขอเครดิต เป็นต้น

ทั้งนี้ ถ้าเทียบกับอนุสัญญาภาษีซ้อนที่ไทยทำกับประเทศอื่นๆ ก็มีทั้งส่วนที่ดีและไม่ดีกว่า เนื่องจากบางอนุสัญญาภาษีซ้อนมีการกำหนดเพดานอัตราไว้ระหว่างร้อยละ 5-15 ตามประเภทของค่าสิทธิ อนุสัญญาฉบับนี้ได้ให้นิยามค่าสิทธิ รวมถึงสิทธิในการใช้อุปกรณ์ทางอุตสาหกรรม พาณิชยกรรม หรือวิทยาศาสตร์ ซึ่งหมายถึงค่าตอบแทนในการได้ใช้อุปกรณ์ หรือค่าเช่าสังหาริมทรัพย์ ซึ่งทำให้กรณีที่บริษัทไทยจ่ายค่าเช่าอุปกรณ์ไปให้บริษัทกัมพูชา บริษัทผู้จ่ายในไทยควรหักภาษีในอัตราร้อยละ 10 แทนร้อยละ 15 ตามประมวลรัษฎากร

ในเรื่องภาษีหัก ณ ที่จ่าย แตกต่างจากอนุสัญญาภาษีซ้อนฉบับที่ไทยทำกับประเทศอื่นๆ ภายใต้ร่างอนุสัญญาภาษีซ้อนไทย-กัมพูชา ได้มีการแยกบทที่เกี่ยวกับรายได้ที่เข้านิยาม “Technical Services” ออกมาเป็นบทเฉพาะ ซึ่งไม่เคยมีในสัญญาฉบับใดเลย อนุสัญญาภาษีซ้อนได้ให้นิยาม Technical Services รวมถึงการบริการที่เกี่ยวกับการบริหารจัดการ (Managerial Services) โดยทั่วไปแล้วค่าบริหารจัดการเป็นได้ทั้งค่าสิทธิซึ่งจะมีภาระหัก ณ ที่จ่าย หรือกำไรจากธุรกิจ ซึ่งจะไม่มีภาระหัก ณ ที่จ่ายหากผู้ให้บริการไม่มีสถานประกอบการถาวรในประเทศคู่สัญญา ส่วนจะถือเป็นประเภทใดนั้นต้องพิจารณาลักษณะของงานบริการเป็นกรณีๆ

ส่วนทางปฏิบัติมีประเด็นที่ต้องพิจารณาว่ารายได้จากการให้บริหารจัดการหรือรายได้ในทำนองเดียวกัน ควรเป็นรายได้ภายใต้บท Technical Services หรือกำไรจากธุรกิจ เพราะจะมีผลต่อการหักภาษี ณ ที่จ่าย โดยเกี่ยวกับรายได้ เงินปันผล ดอกเบี้ย ไม่ได้แตกต่างจากประเทศอื่นๆ กล่าวคือ อัตราภาษีหัก ณ ที่จ่ายสำหรับเงินปันผลจะไม่เกินร้อยละ 10 และจากดอกเบี้ยจะไม่เกินร้อยละ 10 กรณีผู้รับเป็นสถาบันการเงิน และร้อยละ 15 กรณีผู้รับประเภทอื่นๆ

ในส่วนของผลได้จากทุนและรายได้ที่เป็นกำไรจากการขายหุ้น อนุสัญญาภาษีซ้อนกำหนดให้คู่สัญญามีสิทธิเก็บภาษีจากกำไรจากการขายหุ้นได้ภายใต้กฎหมายภายในของตน ดังนั้นหากเป็นเรื่องการซื้อขายหุ้น ภาระภาษียังคงเดิมตามกฎหมายภายในอนุสัญญาภาษีซ้อนไม่ได้บรรเทาในส่วนนี้ ขณะที่การกำหนดนิยามของสถานประกอบการถาวร ซึ่งในส่วนที่เกี่ยวกับที่ตั้งอาคาร โครงการก่อสร้าง โครงการประกอบ หรือโครงการติดตั้งหรือกิจกรรมตรวจควบคุมเกี่ยวกับโครงการนั้น

หากโครงการหรือกิจกรรมในประเทศคู่สัญญามีระยะเกินกว่า 6 เดือน ก็จะถือว่ามีสถานประกอบการถาวรในประเทศคู่สัญญานั้น หรือหากเป็นกิจกรรมการสำรวจหรือขุดค้นธรรมชาติ จะถือว่ามีสถานประกอบการถาวรหากดำเนินกิจกรรมระยะเวลาหนึ่งหรือหลายระยะเวลารวมกันแล้วเกินกว่า 90 วัน ภายในระยะเวลา 12 เดือน

ด้านสถานประกอบการถาวรกรณีที่มีการให้การบริการ รวมทั้งการบริการให้คำปรึกษาผ่านลูกจ้าง โดยที่กิจกรรมในลักษณะนั้นดำเนินติดต่อกัน (สำหรับโครงการเดียวกันหรือโครงการต่อเนื่อง) ภายในประเทศคู่สัญญา เป็นระยะเวลาหนึ่งหรือหลายระยะเวลารวมกันเกินกว่า 183 วัน ภายในระยะเวลา 12 เดือน ถือว่ามีสถานประกอบการถาวรในประเทศคู่สัญญานั้น ผลของการมีสถานประกอบการถาวรในประเทศคู่สัญญา เช่น บริษัทไทยส่งพนักงานคนไทยเข้าไปให้บริการคำปรึกษาในกัมพูชามีระยะเวลาเกินกว่า 183 วัน ภายในระยะเวลา 12 เดือน ก็จะถือว่ามีสถานประกอบการถาวรในกัมพูชา มีผลให้ต้องเสียภาษีเหมือนมีการตั้งสาขาในกัมพูชา ดังนั้นการศึกษากฎหมายภาษีภายในประเทศ หากเป็นกิจการควรศึกษาอนุสัญญาภาษีซ้อนด้วยว่าจะสามารถผ่อนคลายภาระภาษีได้หรือไม่
แหล่งที่มาของข่าว: https://www.posttoday.com/biz/aec/scoop/521991

# data[].attributes.headline
น.ส.ปูริดา  กมลเพชร  ม.6/5 เลขที่ 30

# data[].attributes.subject
น.ส.ปูริดา  กมลเพชร  ม.6/5 เลขที่ 30

# data[].attributes.body
หัวข้อ บรูไนดารุสซาลาม
บรูไนหนึ่งในอาเซียน ผู้ส่งออกหลักน้ำมัน

โดย...กลุ่มงานยุทธศาสตร์ภูมิภาคอาเซียนกรมส่งเสริมการค้าระหว่างประเทศ

บรูไนเป็นประเทศเล็ก ระบบเศรษฐกิจค่อนข้างมีเสถียรภาพ และมีการพัฒนาอย่างค่อยเป็นค่อยไป เน้นพึ่งพาการส่งออกน้ำมันเป็นหลัก แต่ในช่วง 1-2 ปีที่ผ่านมา ได้ปรับนโยบายเน้นสร้างความหลากหลาย

โดยเฉพาะทางเกษตรกรรม ไม่เน้นการส่งออกสินค้าสำเร็จรูป ไม่มีตลาดหลักทรัพย์ฯ เงินลงทุนจากต่างประเทศมีปริมาณไม่มากนัก

บรูไนจะกำหนดมาตรการทางการเงินการคลังที่ค่อนข้างเข้มงวด เน้นระบบเศรษฐกิจที่ปลอดภัยและมั่นคงเป็นปึกแผ่น แต่ก็พร้อมปรับตัวให้สอดคล้องกับสถานการณ์ ทั้งนี้บรูไนยืนยันพันธกรณีที่จะต้องปฏิบัติตามข้อมติต่างๆ ของอาเซียน

ทั้งการพัฒนาตลาดเงินทุนและระบบการเงินให้ได้มาตรฐาน เพื่อรองรับการเป็นประชาคมอาเซียนด้านเศรษฐกิจ (ASEAN Economic Community) ในปี 2015

หน่วยงานหลักที่มีบทบาทในการกำหนดนโยบายการเงินการคลังของบรูไน คือ Brunei Currency and Monetary Board (BCMB)

BCMB เป็นหน่วยงานภายใต้กระทรวงการคลังของบรูไน ก่อตั้งขึ้นในปี 2510 ซึ่งเป็นช่วงที่บรูไนยังมีสถานะอยู่ภายใต้การคุ้มครองของประเทศอังกฤษ (British Protectorate) และในปีดังกล่าว รัฐบาลบรูไน สิงคโปร์ และมาเลเซีย ได้ลงนามร่วมกันในข้อตกลงแลกเปลี่ยนอัตราค่าเงิน (Currency Interchangeability Agreement-CIA)

ต่อมาในปี 2514 มาเลเซียได้ถอนตัวออกจากข้อตกลงดังกล่าวไป จึงเหลือเพียงสิงคโปร์และบรูไน โดยทั้งสองประเทศได้กำหนดให้อัตราค่าเงินเหรียญบรูไน (BND) และเหรียญสิงคโปร์ (SGD) มีค่าเท่ากันที่ 1 ต่อ 1 ซึ่งเป็นไปในแนวทางที่คล้ายคลึงกับการกำหนดค่าเงินเหรียญฮ่องกง (HKD) กับเหรียญสหรัฐ (USD) ไว้ประมาณ 1.7-1.8 ต่อ 1

ในปัจจุบันระบบเศรษฐกิจของบรูไนจึงผูกอยู่กับเศรษฐกิจของสิงคโปร์อย่างแนบแน่น ตราบใดที่เศรษฐกิจของสิงคโปร์ยังมั่นคง บรูไนก็สามารถดำรงอยู่ได้อย่างราบรื่น

หน้าที่หลักของ BCMB คือการรักษาเสถียรภาพค่าเงินเหรียญบรูไน โดยกำหนดว่าหากมีการผลิตเงิน 1 เหรียญบรูไน เพื่อหมุนเวียนในตลาด บรูไนจะต้องนำเงินไปลงทุนด้านอสังหาริมทรัพย์ในต่างประเทศในมูลค่าที่เท่ากัน เพื่อเป็นการค้ำประกัน

ที่ผ่านมาบรูไนสามารถรักษาอัตราเงินเฟ้อในประเทศให้อยู่ในช่วง 1-1.5% ได้มาโดยตลอด

นอกจากนี้ BCMB มีมาตรการที่เข้มแข็งในการดูแลสถาบันการเงินการธนาคารในบรูไน ซึ่งประกอบด้วยธนาคารท้องถิ่น 2 แห่ง คือ Baiduri Bank และ TAIB ธนาคารต่างชาติ 6 แห่ง คือ HSBC, Standard Chartered, UOB, Citibank, MAYBANK (มาเลเซีย) และ RHB (มาเลเซีย)

ในด้านการลงทุน BCMB จะมีบทบาทเสริมการทำงานของ Brunei Financial Center ซึ่งเป็นหน่วยงานดูแลด้านการลงทุนหลัก โดย BCMB จะช่วยพิจารณาการลงทุนที่สำคัญๆ รวมทั้งการนำเข้าสินค้า ซึ่งส่วนใหญ่จะเป็นสินค้าที่จำเป็นในการดำรงชีพ ได้แก่ อาหาร สินค้าอุปโภคบริโภค รวมทั้งวัตถุดิบ การบริการ ฯลฯ

แหล่งที่มาของข่าว https://www.posttoday.com/biz/aec/column/452772

# data[].attributes.headline
น.ส.กัญญารัตน์  ปัญญาไหว ม.6/5 เลขที่7

# data[].attributes.subject
น.ส.กัญญารัตน์  ปัญญาไหว ม.6/5 เลขที่7

# data[].attributes.body
หัวข้อข่าว : ไทยเบอร์1พลังงานทดแทนอาเซียน
ผลรางวัลอาเซียน เอเนอร์จี อวอร์ด 2017 (ASEAN Energy Awards 2017) ปีล่าสุด ที่จัดขึ้น ณ กรุงมะนิลา สาธารณรัฐฟิลิปปินส์ ไทยคว้ารางวัลด้านพลังงาน 19 รางวัล สูงที่สุดในภูมิภาค ครองแชมป์ผู้นำด้านพลังงานทดแทนในอาเซียนพล.อ.อนันตพร กาญจนรัตน์ รมว.พลังงาน ในฐานะเจ้ากระทรวง ที่นำคณะไปครั้งนี้ บอกว่า อาเซียน เอเนอร์จี อวอร์ด 2017 เป็นเวทีการประกวดด้านพลังงานสำหรับภาครัฐและเอกชนในภูมิภาคอาเซียน ซึ่งปีนี้ไทยคว้าไปทั้งหมด 19 รางวัล
ทั้งนี้ งานอาเซียน เอเนอร์จี อวอร์ด จะจัดขึ้นควบคู่กับการประชุมรัฐมนตรีพลังงานอาเซียน (ASEAN Ministers on Energy Meetings - AMEM) ซึ่งมักจัดการประชุมหารือใน ช่วงเช้า และประกาศผลรางวัลอาเซียน เอเนอร์จี อวอร์ด ในช่วงค่ำ โดยการประชุมรัฐมนตรีพลังงานอาเซียน ครั้งที่ 36 ในปี 2561 จะส่งไม้ต่อให้สิงคโปร์เป็นเจ้าภาพการประชุมรัฐมนตรีพลังงานอาเซียนครั้งนี้ นับเป็นก้าวสำคัญของไทย ในแผนปฏิบัติการพลังงานอาเซียนที่ขณะนี้ประเทศไทยถือเป็นผู้นำในด้านการพัฒนาพลังงานทดแทนในอาเซียน มุ่งสู่การส่งเสริมการใช้พลังงานอย่างมีประสิทธิภาพ โดยได้วางยุทธศาสตร์การพัฒนาพลังงานระยะ 20 ปี (ปี 2558-2579 ) โดยเฉพาะแผนอนุรักษ์พลังงาน พ.ศ. 2558-2579 (EEP 2015) และแผนพัฒนาพลังงาน ทดแทนและพลังงานทางเลือก (AEDP 2015) ซึ่งจะเป็นส่วนหนึ่ง ในการตอบโจทย์นโยบายพลังงาน 4.0 สำหรับแผนพัฒนาพลังงานของไทย มีเป้าหมาย 4 ด้าน ได้แก่ 1.ลดการปล่อยก๊าซคาร์บอนไดออกไซด์ตามข้อผูกพันของการประชุมรัฐภาคีอนุสัญญาสหประชาชาติ 2.ลดการพึ่งพาพลังงานฟอสซิล 3.สร้างกลไกการแข่งขันไปสู่เสรีเพื่อราคาเป็นธรรม และ 4.การพัฒนาพลังงานชุมชนเพื่อสร้างรายได้แก่ชุมชน
แหล่งที่มา : https://www.posttoday.com/biz/aec/scoop/518868

# data[].attributes.body
โดย...ทีมข่าวประชาคมอาเซียนโพสต์ทูเดย์

แม้จะมีจำนวนประชากรและขนาดพื้นที่เล็กที่สุดในอาเซียน แต่เมื่อพูดถึงรายได้ต่อหัวของประชากรของ “บรูไน” แล้วเป็นรองแค่ “สิงคโปร์” เท่านั้น ข้อมูลล่าสุดในปี 2552 อยู่ที่ 49,790 เหรียญสหรัฐ

โดยความมั่งคั่งของบรูไนมาจากอุตสาหกรรมหลักคือน้ำมันและก๊าซธรรมชาติ ซึ่งปัจจุบันการส่งออกสินค้ากลุ่มนี้มีสัดส่วนมากกว่า 90% ของมูลค่าการส่งออกทั้งหมด และอุตสาหกรรมดังกล่าวมีสัดส่วนกว่า 50% ของจีดีพีประเทศ อย่างไรก็ตาม ในช่วงไม่กี่ปีที่ผ่านมา ยอดการผลิตน้ำมันของบรูไนก็ลดลงอย่างเห็นได้ชัด หรือนับตั้งแต่ปี 2549 การผลิตลดลงแล้วประมาณ 40% และมีแนวโน้มลดลงอีกในอนาคต ดังนั้น รัฐบาลบรูไนจึงได้พยายามผลักดันการเติบโตของอุตสาหกรรมและธุรกิจอื่นๆ เพื่อให้กลายมาเป็นพลังช่วยขับเคลื่อนเศรษฐกิจของประเทศให้เติบโตต่อไปอย่างยั่งยืน

ทั้งนี้ ภายใต้แผนการพัฒนา “Vision Brunei 2035” บรูไนจะเน้นการกระตุ้นให้เศรษฐกิจขยายตัวเฉลี่ยปีละ 6% โดยการเพิ่มผลิตภาพ และจะต้องลดการพึ่งพาอุตสาหกรรมพลังงานให้น้อยลง ขณะเดียวกัน รัฐบาลบรูไนได้พยายามดึงดูดการลงทุนโดยตรงจากต่างประเทศ (เอฟดีไอ) มากขึ้นซึ่งอุตสาหกรรมหลักที่รัฐบาลสนับสนุนมีหลายคลัสเตอร์ ได้แก่ อาหาร เภสัชภัณฑ์และเครื่องสำอาง พลังงานทดแทน ดาต้า เซ็นเตอร์ และศูนย์ฟื้นฟูภัยพิบัติ

เชิดชู รักตะบุตร เอกอัครราชทูต ณ กรุงบันดาร์เสรีเบกาวัน ประเทศบรูไน ให้สัมภาษณ์โพสต์ทูเดย์เกี่ยวกับโอกาสการลงทุนสำหรับผู้ประกอบการไทย ว่า ธุรกิจที่น่าสนใจลงทุนคือธุรกิจที่รัฐบาลบรูไนให้ความสำคัญและส่งเสริมให้นักลงทุนต่างชาติลงทุน ได้แก่ ธุรกิจฮาลาล เทคโนโลยีสารสนเทศและการสื่อสาร ภาคบริการและโลจิสติกส์ การพัฒนาเคมีภัณฑ์จากอุตสาหกรรมก๊าซและน้ำมัน อุตสาหกรรมการผลิตเพื่อส่งออก และอุตสาหกรรมชีววิทยาศาสตร์ เช่น เวชภัณฑ์ อุปกรณ์ทางการแพทย์ ยา และอาหารเสริม

อย่างไรก็ตาม แม้ว่ารัฐบาลจะมีนโยบายสร้างความหลากหลายทางเศรษฐกิจ เพื่อลดการพึ่งพาอุตสาหกรรมพลังงาน มีความพยายามปรับปรุงกฎระเบียบต่างๆ เพื่อเพิ่มความสะดวกในการทำธุรกิจ แต่ก็ยอมรับว่าการทำการค้าการลงทุนในบรูไนยังมีข้อจำกัดหลายประการที่ผู้ประกอบการต้องนำมาพิจารณาเพื่อประกอบการตัดสินใจ

เอกอัครราชทูตไทยประจำบรูไน ขยายความถึงข้อจำกัดดังกล่าวว่า บรูไนมีประชากรประมาณ 4 แสนคน ซึ่งถือว่าเป็นตลาดขนาดเล็กผู้เข้ามาลงทุนจะต้องพิจารณาถึงความคุ้มค่าของการเปิดตลาด ขณะเดียวกัน ชาวต่างชาติที่ลงทุนในบรูไนจะต้องร่วมทุนกับชาวบรูไนเท่านั้น ขณะที่โครงสร้างพื้นฐานของบรูไน เช่น ระบบขนส่งสาธารณะ ถนน และท่าเรือ ยังต้องได้รับการพัฒนาเพื่ออำนวยความสะดวกให้กับนักลงทุนและการดำเนินธุรกิจต่างๆ มากกว่าที่เป็นอยู่ในปัจจุบัน

“ผู้ประกอบการไทยที่สนใจจะทำการค้าหรือเข้ามาลงทุนในบรูไน ควรจะเข้ามาศึกษาตลาดและข้อมูลกฎระเบียบการค้าและการลงทุนต่างๆ ของบรูไนให้เข้าใจ และตอนนี้ยังไม่เปิดเสรีด้านการลงทุนสำหรับต่างชาติ นักธุรกิจไทยที่สนใจลงทุนในบรูไนจึงต้องร่วมทุนกับนักลงทุนท้องถิ่น ดังนั้นจึงจำเป็นต้องศึกษาอุปนิสัยใจคอและวัฒนธรรมในการทำงาน ต้องหาหุ้นส่วนที่สามารถเชื่อถือได้ เพื่อจะได้ประกอบธุรกิจร่วมกันได้”

ขณะที่ด้านการค้า ข้อมูลจากกรมส่งเสริมการค้าระหว่างประเทศ กระทรวงพาณิชย์ ระบุว่า ในช่วงเดือน ม.ค.-ต.ค. 2558 ไทยส่งออกสินค้าไปบรูไนมูลค่ารวม 89.35 ล้านเหรียญสหรัฐ หรือลดจากช่วงเดียวกันของปีที่ผ่านมาประมาณ 25% และนำเข้าสินค้าจากบรูไนรวม 524.98 ล้านเหรียญสหรัฐ ลดลง 2.4%

สำหรับสินค้าส่งออกหลักของไทยไปตลาดบรูไนช่วงปี 2557-2558 ได้แก่ รถยนต์ อุปกรณ์และส่วนประกอบ ข้าว ปูนซีเมนต์ เหล็ก เหล็กกล้าและผลิตภัณฑ์ น้ำตาล เครื่องปรับอากาศและส่วนประกอบ อาหารสัตว์เลี้ยง ผลิตภัณฑ์อะลูมิเนียม หม้อแปลงไฟฟ้าและส่วนประกอบ ผลิตภัณฑ์เซรามิก

ขณะที่สินค้านำเข้าหลักที่มีมูลค่าการนำเข้าสูงสุดคือ น้ำมันดิบ มูลค่าประมาณ 514 ล้านเหรียญสหรัฐ ในช่วงเดือน ม.ค.-ต.ค.ที่ผ่านมา รองลงมาคือ เคมีภัณฑ์ เหล็ก เหล็กกล้าและผลิตภัณฑ์ สินแร่โลหะอื่นๆ สัตว์น้ำสด แช่เย็น แช่แข็ง แปรรูปและกึ่งสำเร็จรูป ส่วนประกอบและอุปกรณ์ยานยนต์ เครื่องจักรกลและส่วนประกอบ เยื่อกระดาษและเศษกระดาษ เครื่องจักรไฟฟ้าและส่วนประกอบ ผลิตภัณฑ์สิ่งทออื่นๆ

กระทรวงพาณิชย์ยังได้ระบุถึงความท้าทายในการทำการค้ากับบรูไน ว่า ในส่วนของอาหาร บรูไนจะนำเข้าเฉพาะอาหารฮาลาลเท่านั้น ซึ่งจะต้องผ่านการตรวจสอบรับรองจากหน่วยงานของบรูไน และ
ขั้นตอนเหล่านี้ทำให้เกิดความล่าช้า ไม่คล่องตัวในการส่งสินค้า อีกทั้งยังมีปัญหาด้านการขนส่งทางเรือที่มีสินค้าเฉพาะเที่ยวไป ไม่มีสินค้าเที่ยวกลับ และยังใช้ประเภทเรือในการนำเข้าส่งออกต่างกันด้วย

และนี่คือโอกาสและความท้าทายในตลาด “บรูไน” ที่ผู้ประกอบการไทยต้องชั่งน้ำหนักให้ดีก่อนตัดสินใจว่าไปต่อหรือไม่
https://www.posttoday.com/biz/aec/news/405214

# data[].attributes.headline
นางสาว จันทร์เพ็ญ มหาวงศ์เงิน

# data[].attributes.subject
นางสาว จันทร์เพ็ญ มหาวงศ์เงิน

# data[].attributes.body
ชั้นม.6/5 เลขที่ 21

การค้าระหว่างประเทศกับ การพัฒนาที่ยั่งยืนของเวียดนาม

การปฏิรูปเศรษฐกิจหลายมิติอย่างต่อเนื่องของประเทศเวียดนาม ซึ่งเริ่มตั้งแต่ปี ค.ศ.1986 ส่งผลให้เศรษฐกิจเติบโตอย่างรวดเร็ว โดยอัตราการขยายตัวเฉลี่ยอยู่ที่ร้อยละ 7-8 ต่อปี ช่วงปี ค.ศ.1990-2000 และยังคงสามารถรักษาการเจริญเติบโตอย่างต่อเนื่องที่ระดับเฉลี่ยร้อยละ 5 ต่อปี

หลังจากช่วงวิกฤตเศรษฐกิจในภูมิภาคอาเซียน นโยบายการปฏิรูปยังสามารถดึงดูดการลงทุนโดยตรงจากต่างประเทศให้หลั่งไหลสู่เวียดนามได้อย่างต่อเนื่อง โดยมูลค่าการลงทุนโดยตรงจากต่างประเทศ (เอฟดีไอ) ของเวียดนามยังคงขยายตัวประมาณร้อยละ 9 ต่อปี ระหว่างปี ค.ศ.1993-1997 แม้ว่าจะมีการปรับตัวลดลงบ้างหลังวิกฤตเศรษฐกิจ แต่โดยรวมถือว่า นโยบายการดึงดูดการลงทุนโดยตรงจากต่างประเทศของเวียดนามประสบความสำเร็จอย่างสูงในการส่งเสริมการลงทุนจากต่างประเทศ

ทั้งนี้ โครงสร้างเศรษฐกิจเวียดนามเปลี่ยนจากเศรษฐกิจเกษตรกรรมไปสู่เศรษฐกิจอุตสาหกรรมการผลิต โดยอัตราส่วนภาคเกษตรกรรมลดลงจากร้อยละ 40.56 ของมูลค่าผลิตภัณฑ์มวลรวมภายในประเทศเมื่อปี ค.ศ.1986 เหลือร้อยละ 18 ในปี ค.ศ.2013 ขณะที่อัตราส่วนภาคอุตสาหกรรมเพิ่มขึ้นจากร้อยละ 28.36 เป็นร้อยละ 38 ช่วงระหว่างปี ค.ศ.1986-2013

อย่างไรก็ดี การค้าระหว่างประเทศถือเป็นปัจจัยสำคัญต่อการเจริญเติบโตทางเศรษฐกิจของเวียดนาม โดยอัตราส่วนการส่งออกต่อกับผลิตภัณฑ์มวลรวมภายในประเทศเพิ่มขึ้นอย่างต่อเนื่องจากร้อยละ 52 เป็นร้อยละ 71 ในช่วงระหว่างปี ค.ศ.1993-1998 สินค้าส่งออกหลักได้แก่ สินค้าอุตสาหกรรมการผลิตที่พึ่งพาการใช้แรงงานเข้มข้น อาทิ สิ่งทอ เครื่องนุ่งห่ม รองเท้า ซึ่งกลายมาเป็นสินค้าที่มีมูลค่าการส่งออกมากกว่าสินค้าเกษตรกรรม

ขณะที่อัตราความยากจนลดลงอย่างมีนัยสำคัญ โดยสัดส่วนประชากรที่มีรายได้ต่ำกว่าเส้นความยากจนลดลงจากจากร้อยละ 50 เหลือร้อยละ 3 ในช่วงปี ค.ศ.1986-2012 สะท้อนให้เห็นว่า การเปิดเสรีทางเศรษฐกิจสามารถช่วยลดความยากจนโดยช่วงปี ค.ศ.1993-1998 ค่าจ้างแรงงานภาคอุตสาหกรรมของเวียดนามขยายเฉลี่ยร้อยละ 10.5 ต่อปี ขณะที่การจ้างงานประมาณขยายตัวเฉลี่ยร้อยละ 2-3 ต่อปี อย่างไรก็ตาม การเพิ่มขึ้นของค่าจ้างมีความแตกต่างกันในแต่ละพื้นที่โดยพบเมืองใหญ่อย่างฮานอยและโฮจิมินห์ ซึ่งค่าจ้างเพิ่มขึ้นสูงกว่าเมืองอื่นๆ

การเปิดเสรีทางเศรษฐกิจส่งผลเสียต่อการพัฒนาที่ยั่งยืนในด้านสิ่งแวดล้อม โดยส่งผลกระทบต่อการจัดการน้ำและสุขาภิบาล การใช้พลังงาน การใช้ประโยชน์จากมหาสมุทรและทรัพยากรทางทะเล และผลกระทบต่อระบบนิเวศทางบก เนื่องจากเกิดการเปลี่ยนแปลงโครงสร้างการผลิตสู่ภาคอุตสาหกรรม ซึ่งเป็นผลกระทบต่อเนื่องในระยะยาว ส่งผลให้รัฐบาลเวียดนามได้ปรับเปลี่ยนนโยบายมาให้ความสำคัญกับการปกป้องสิ่งแวดล้อมมากขึ้นเพื่อให้มั่นใจว่าการค้าระหว่างประเทศจะสร้างประโยชน์ต่อการพัฒนาที่ยั่งยืน
https://www.posttoday.com/biz/aec/column/516821

# data[].attributes.headline
น.ส.ปูริดา  กมลเพชร  เลขที่ 30 

# data[].attributes.subject
น.ส.ปูริดา  กมลเพชร  เลขที่ 30 

# data[].attributes.headline
น.ส.นัดชา เทียนละ เลขที่1

# data[].attributes.subject
น.ส.นัดชา เทียนละ เลขที่1

# data[].attributes.body
มีเงินก็ซื้อไม่ได้ ! สิงคโปร์ผุดนโยบายจำกัดจำนวนรถยนต์

รัฐบาลสิงคโปร์ออกข้อบังคับใหม่ให้ผู้ที่มีรถยนต์ส่วนบุคคล จะต้องได้รับใบรับรองพิเศษจากรัฐบาลก่อน จึงจะมีสิทธิ์นำไปวิ่งบนถนน เพื่อจำกัดจำนวนรถยนต์บนท้องถนน สำนักงานขนส่งทางบกของสิงคโปร์ หรือ LTE ออกข้อบังคับใหม่ ที่กำหนดให้ผู้ที่ต้องการซื้อรถยนต์ จะต้องเสียค่าใช้จ่ายในการยื่นขอใบอนุญาตพิเศษที่เรียกว่า “Certificate of Entitlement” หรือ COE เสียก่อน จึงจะได้รับสิทธิ์นำรถยนต์ไปวิ่งบนท้องถนนได้ โดยมีจุดประสงค์เพื่อจำกัดจำนวนรถยนต์บนท้องถนนเพื่อลดปัญหาการจราจรติดขัด
ที่มา :https://news.mthai.com/world-news/612451.html

# data[].attributes.headline
น.ส.นัดชา เทียนละ เลขที่1

# data[].attributes.subject
น.ส.นัดชา เทียนละ เลขที่1

# data[].attributes.headline
นางสาว ปุญชรัศมิ์ ปันติคำ เลขที่32 ม.6/5

# data[].attributes.subject
นางสาว ปุญชรัศมิ์ ปันติคำ เลขที่32 ม.6/5

# data[].attributes.body
หัวข้อข่าว: จับตามาตรการ BEPS
เนื้อหา : โครงการป้องกันการถูกกัดกร่อนฐานภาษีและการโอนกำไรไปต่างประเทศ (Base Erosion and Profit Shifting : BEPS) ที่นำเสนอโดยองค์การเพื่อความร่วมมือทางด้านเศรษฐกิจและการพัฒนา (OECD) วัตถุประสงค์เพื่อป้องกันการเคลื่อนย้ายกำไร เพื่อเสียภาษีในประเทศที่ภาระภาษีต่ำกว่า OECD ได้เผยแพร่แผนปฏิบัติการ BEPS ออกมา เมื่อเดือน ต.ค. 2558 ทำให้ประเทศในกลุ่ม OECD รวมทั้งในกลุ่ม จี20 ที่ร่วมพันธกรณีนี้ต้องปรับปรุงกฎหมายภายในประเทศ เพื่อให้เป็นไปตามมาตรการที่ตกลงกัน
แหล่งที่มา: https://www.posttoday.com/biz/aec/trade/527963

# data[].attributes.headline
นางสาว นิพร มาเยอะ เลขที่22  เรื่อง  ...ความยั่งยืน ของอุตสาหกรรมกัมพูชา      โดย...สถาบันระหว่างประเทศเพื่อการค้าและการพัฒนา (ITD) www.itd.or.thกัมพูชาเป็นหนึ่งในกลุ่มประเทศอนุภูมิภาคลุ่มแม่น้ำโขงกัมพูชาเป็นหนึ่งในกลุ่มประเทศอนุภูมิภาคลุ่มแม่น้ำโขง (GreaterMekong Subregion หรือ GMS) ที่เศรษฐกิจเติบโตเร็วมาก การเติบโตทางเศรษฐกิจอย่างรวดเร็วนี้ขับเคลื่อนโดยภาคอุตสาหกรรม ภาคบริการ และภาคเกษตรกรรม จึงทำให้กัมพูชาใกล้ที่จะเปลี่ยนจากประเทศรายได้ต่ำเป็นประเทศรายได้ปานกลางทั้งนี้ กัมพูชาสามารถลดปัญหาความยากจนได้อย่างรวดเร็ว จากเดิมที่มีจำนวนคนยากจนอยู่เกือบ 50% ของประชากรทั้งหมด เมื่อปี 2550 เหลือเพียง 19% ในปี 2555 หากพิจารณาถึงภาคอุตสาหกรรมของกัมพูชา ถือได้ว่าเป็นหนึ่งในภาคธุรกิจหลักที่เป็นตัวขับเคลื่อนเศรษฐกิจ เนื่องจากเน้นอุตสาหกรรมที่ใช้แรงงานเข้มข้น ซึ่งสามารถดูดซับแรงงานในภาคการผลิตได้สูงถึงประมาณ 3 แสนคน หรือคิดเป็น 53% ของแรงงานในภาคการผลิตทั้งหมด รวมทั้งภาคอุตสาหกรรมยังสร้างรายได้จากการส่งออกถึง 80% ของมูลค่าการส่งออกทั้งหมด และยังเป็นภาคธุรกิจที่ได้รับการสนับสนุนจากคณะกรรมการส่งเสริมการลงทุนกัมพูชามากที่สุดด้วยเหตุนี้ กัมพูชาจำเป็นต้องสร้างความหลากหลายทางเศรษฐกิจให้มากขึ้น โดยเฉพาะการมุ่งเน้นไปสู่การใช้ภาคบริการเป็นตัวขับเคลื่อนเศรษฐกิจให้มากขึ้น และยกระดับการใช้เทคโนโลยีในการผลิตสินค้า ซึ่งนอกจากจะช่วยลดความเสี่ยงในการผลิตที่ต้องควบคุมต้นทุนแล้ว ยังจะช่วยสร้างโอกาสในการใช้เทคโนโลยีและการผลิตในสาขาอื่นๆ ที่มีคุณค่าในการขับเคลื่อนเศรษฐกิจของกัมพูชาให้มากยิ่งขึ้น

# data[].attributes.subject
นางสาว นิพร มาเยอะ เลขที่22  เรื่อง  ...ความยั่งยืน ของอุตสาหกรรมกัมพูชา      โดย...สถาบันระหว่างประเทศเพื่อการค้าและการพัฒนา (ITD) www.itd.or.thกัมพูชาเป็นหนึ่งในกลุ่มประเทศอนุภูมิภาคลุ่มแม่น้ำโขงกัมพูชาเป็นหนึ่งในกลุ่มประเทศอนุภูมิภาคลุ่มแม่น้ำโขง (GreaterMekong Subregion หรือ GMS) ที่เศรษฐกิจเติบโตเร็วมาก การเติบโตทางเศรษฐกิจอย่างรวดเร็วนี้ขับเคลื่อนโดยภาคอุตสาหกรรม ภาคบริการ และภาคเกษตรกรรม จึงทำให้กัมพูชาใกล้ที่จะเปลี่ยนจากประเทศรายได้ต่ำเป็นประเทศรายได้ปานกลางทั้งนี้ กัมพูชาสามารถลดปัญหาความยากจนได้อย่างรวดเร็ว จากเดิมที่มีจำนวนคนยากจนอยู่เกือบ 50% ของประชากรทั้งหมด เมื่อปี 2550 เหลือเพียง 19% ในปี 2555 หากพิจารณาถึงภาคอุตสาหกรรมของกัมพูชา ถือได้ว่าเป็นหนึ่งในภาคธุรกิจหลักที่เป็นตัวขับเคลื่อนเศรษฐกิจ เนื่องจากเน้นอุตสาหกรรมที่ใช้แรงงานเข้มข้น ซึ่งสามารถดูดซับแรงงานในภาคการผลิตได้สูงถึงประมาณ 3 แสนคน หรือคิดเป็น 53% ของแรงงานในภาคการผลิตทั้งหมด รวมทั้งภาคอุตสาหกรรมยังสร้างรายได้จากการส่งออกถึง 80% ของมูลค่าการส่งออกทั้งหมด และยังเป็นภาคธุรกิจที่ได้รับการสนับสนุนจากคณะกรรมการส่งเสริมการลงทุนกัมพูชามากที่สุดด้วยเหตุนี้ กัมพูชาจำเป็นต้องสร้างความหลากหลายทางเศรษฐกิจให้มากขึ้น โดยเฉพาะการมุ่งเน้นไปสู่การใช้ภาคบริการเป็นตัวขับเคลื่อนเศรษฐกิจให้มากขึ้น และยกระดับการใช้เทคโนโลยีในการผลิตสินค้า ซึ่งนอกจากจะช่วยลดความเสี่ยงในการผลิตที่ต้องควบคุมต้นทุนแล้ว ยังจะช่วยสร้างโอกาสในการใช้เทคโนโลยีและการผลิตในสาขาอื่นๆ ที่มีคุณค่าในการขับเคลื่อนเศรษฐกิจของกัมพูชาให้มากยิ่งขึ้น

# data[].attributes.headline
นางสาว ปรารถนา มาเยอ

# data[].attributes.subject
นางสาว ปรารถนา มาเยอ

# data[].attributes.body
ชั้นม.6/5 เลขที่ 23

เมืองอัจฉริยะ

เมื่อนึกถึงเมืองอัจฉริยะหรือ Smart City ในอาเซียน หลายคนจะเห็นภาพของสิงคโปร์เป็นประเทศแรก ด้วยพื้นที่และจำนวนประชากรที่น้อยกว่าเมืองหลวงอื่นๆ ในอาเซียน เทคโนโลยีสารสนเทศที่เชื่อมโยงกันทุกส่วน และมีสัดส่วนประชากรเมืองถึง 100% อย่างไรก็ดีเมืองอื่นๆ ในอาเซียนก็มีการตื่นตัวในการสร้างเมืองอัจฉริยะไม่แพ้กัน

แม้ว่าแนวคิดของเมืองอัจฉริยะจะมีความแตกต่างกันออกไป แต่ประเด็นที่เหมือนกันทุกเมืองทั่วโลกคือ การมุ่งเพิ่มประสิทธิภาพและคุณภาพในการดำรงชีวิตของประชาชน

มาเลเซีย เป็นประเทศหนึ่งที่มีการประกาศโครงการเมืองอัจฉริยะและมีการตั้งหน่วยงานในการรองรับการเติบโตของเมือง รวมทั้งการศึกษาวิจัยเพื่อคาดการณ์เทคโนโลยีแห่งอนาคต รัฐบาลมาเลเซียตั้งเป้าปั้นเมืองไซเบอร์จายาให้เป็นเมืองอัจฉริยะ ภายในปี 2563 โดยประกาศโครงการสำคัญถึง 11 โครงการ เพื่อให้เมืองไซเบอร์จายาเป็นเมืองต้นแบบในการพัฒนาสู่เมืองอัจฉริยะของมาเลเซีย และเป็นศูนย์กลางเทคโนโลยีของโลก

มาเลเซียทุ่มงบประมาณราว 1,000 ล้านบาท เพื่อสร้างและบ่มเพาะนวัตกรรมเพื่อการพัฒนาเมือง โดยเปิดโอกาสให้กับสตาร์ทอัพ ผู้ประกอบการเอสเอ็มอี เอกชนทั้งในและต่างประเทศที่มีไอเดียและเทคโนโลยีเพื่อการพัฒนาเมืองอัจฉริยะ

นอกจากนี้ ยังมีการจัดตั้งศูนย์ศึกษาอนาคต หรือ Cyberjaya Futurise Centre ที่ Malaysian Global Innovation and Creativity Centre (MaGIC) ซึ่งจะเป็นศูนย์รวมในการเฟ้นหาเทคโนโลยีเพื่อเมืองในอนาคตต่อไป

อินโดนีเซีย สำหรับอินโดนีเซีย แม้ว่าการพัฒนาเมืองอัจฉริยะจะมีมาอย่างยาวนาน แต่ที่ผ่านมาขาดความต่อเนื่องและปัญหาความร่วมมือระหว่างรัฐบาลและท้องถิ่น อย่างไรก็ดี ในช่วงปีที่ผ่านมา กรุงจาการ์ตาได้ริเริ่มโครงการต่างๆ โดยมีหน่วยงาน Jakarta Smart City ดูแลโดยตรง มุ่งเน้นในการเพิ่มความสะดวกสบายในการเดินทางและการดำรงชีวิต มีการเปิดตัว Jakarta One Card ที่สามารถใช้แทนที่บัตรประชาชน ใช้จ่ายค่าเดินทางสาธารณะ รวมถึงการประกันสุขภาพ โดยตั้งเป้าว่า ภายในปี 2562 ประชาชนทุกคนในจาการ์ตาจะใช้บัตรนี้ได้อย่างทั่วถึง

มีการคาดการณ์ว่า ในอาเซียนจะมีการพัฒนาสู่เมืองอัจริยะได้เร็วกว่าภูมิภาคอื่นๆ ของโลก ด้วยเหตุว่าเมืองต่างๆ แม้ในประเทศที่กำลังพัฒนาอย่างกัมพูชา สปป.ลาว เมียนมา และเวียดนามจะมีการขยายตัวออกไป รวมทั้งมีเมืองเกิดขึ้นใหม่ ซึ่งเมืองที่เกิดขึ้นใหม่นี้จะถูกออกแบบบนพื้นฐานเทคโนโลยีปัจจุบัน ทำให้ต้นทุนการเปลี่ยนเทคโนโลยีนั้น ต่ำกว่าประเทศอื่นๆ หรือแทบจะไม่มีเลย
https://www.posttoday.com/biz/aec/column/513117

# data[].attributes.headline
น.ส เสาวภา ด้วงกันทา ชั้น ม6/5 เลขที่

# data[].attributes.subject
น.ส เสาวภา ด้วงกันทา ชั้น ม6/5 เลขที่

# data[].attributes.body
หัวข้อข่าว ไทย-จีน ยกระดับการให้บริการนักท่องเที่ยว กระจายการท่องเที่ยวสู่เมืองรอง

นายพงษ์ภานุ เศวตรุนทร์ ปลัดกระทรวงการท่องเที่ยวและกีฬา กล่าวว่า เมื่อวันที่ 8 มกราคม 2561 เข้าพบหารือ นายหวัง เสี่ยวเฟิง รองประธานสำนักงานการท่องเที่ยวแห่งชาติสาธารณรัฐประชาชนจีน หรือ CNTA ณ กรุงปักกิ่ง สาธารณรัฐประชาชนจีน เพื่อสรุปผลการหารือร่วมกันใน 3 ประเด็นหลัก ได้แก่ การกระจายนักท่องเที่ยวสู่เมืองรอง การอำนวยความสะดวกนักท่องเที่ยว และการดูแลรักษาความปลอดภัยนักท่องเที่ยว โดยการกระจายนักท่องเที่ยวสู่เมืองรอง ได้ตั้งเป้าหมายภายในระยะ 3 ปี ซึ่งจะเพิ่มนักท่องเที่ยวจีนเป็น 15 ล้านคน พร้อมเสนอ 6 เมืองรองที่มีศักยภาพและมีความพร้อมในการรองรับนักท่องเที่ยว ได้แก่ จังหวัดเชียงราย พิษณุโลก ขอนแก่น อุบลราชธานี อุดรธานีและนครศรีธรรมราช ซึ่งฝ่ายจีนยินดีให้ความร่วมมือ ส่งนักท่องเที่ยวจีนสู่เมืองรองของไทยอย่างเต็มที่ หากมีระบบคมนาคมขนส่งที่ปลอดภัย บริการได้มาตรฐานและโครงสร้างพื้นฐานที่มีความพร้อม

ในส่วนของการอำนวยความสะดวกนักท่องเที่ยวและการเพิ่มจำนวนของนักท่องเที่ยว ยังมีข้อจำกัดซึ่งเป็นคอขวดอยู่หลายจุด โดยเฉพาะในกระบวนการเข้าประเทศ ซึ่งภายหลังจากการหารือกับนายพิริยะ เข็มพล เอกอัครราชทูตไทยประจำสาธารณรัฐประชาชนจีน พบว่า ปัจจุบันสถานเอกอัครราชทูตและสถานกงสุลใหญ่ทั้ง 10 แห่ง ได้ตรวจลงตราให้กับนักท่องเที่ยวชาวจีนเฉลี่ยวันละ 35,000 ราย จึงควรมีการนำเทคโนโลยีเข้ามาช่วยแบ่งเบาในขั้นตอนการกลั่นกรองและอนุมัติการเข้า- ออกประเทศของนักท่องเที่ยว โดยเสนอแนวทางการใช้ระบบ QR Code มาช่วยยกระดับการให้บริการและการบริหารจัดการ ตลอดจนการคัดกรองนักท่องเที่ยวจีนจากประเทศต้นทางอย่างครบวงจร ซึ่งจะช่วยแก้ไขปัญหาทัวร์ผิดกฎหมาย (ทัวร์ ศูนย์เหรียญ) ได้เป็นอย่างดี รวมถึงการปรับปรุงระเบียบขั้นตอนที่เกี่ยวข้องให้เกิดความคล่องตัวในกระบวนการตรวจลงตรา ซึ่งจะได้มีการศึกษาในรายละเอียด และแนวทางการดำเนินการต่อไป

ด้านการดูแลรักษาความปลอดภัยนักท่องเที่ยว ฝ่ายจีนพอใจที่ไทยได้มีมาตรการดูแลรักษาสิทธิและความปลอดภัยของนักท่องเที่ยวชาวจีนอย่างเข้มแข็ง อย่างไรก็ตามทั้งสองฝ่ายมีความเห็นร่วมกันว่าจำเป็นต้องยกระดับขีดความสามารถในการสื่อสาร การพัฒนาทักษะภาษาจีนให้กับตำรวจท่องเที่ยว และเจ้าหน้าที่ศูนย์ช่วยเหลือนักท่องเที่ยว ให้สามารถประสานงานดูแลนักท่องเที่ยวได้อย่างมีประสิทธิภาพยิ่งขึ้น ซึ่งฝ่ายจีนยินดีให้การสนับสนุนการฝึกอบรมภาษาจีนโดยพร้อมให้ตำรวจท่องเที่ยวของไทยเข้ารับการอบรมในเดือนมีนาคมนี้ นอกจากนี้ยังเห็นพ้องกันว่าควรจัดให้มีระบบประกันภัยภาคบังคับให้กับนักท่องเที่ยวชาวจีน โดยเฉพาะอย่างยิ่งในกลุ่มนักท่องเที่ยวที่เดินทางมาเที่ยวด้วยตนเอง (FIT) ซึ่งกระทรวงการท่องเที่ยวและกีฬา จะรับไปดำเนินการต่อไป

ในส่วนของความร่วมมือในการปราบปรามทัวร์ผิดกฎหมาย จะได้มีแนวทางการแลกเปลี่ยนข้อมูลข่าวสารระหว่างกันอย่างใกล้ชิดมากยิ่งขึ้น ผ่านช่องทาง Hotline ซึ่งจะมีการแลกเปลี่ยนข้อมูลของทัวร์ผิดกฎหมาย และเรื่องร้องเรียนระหว่างกรมการท่องเที่ยวของจีนและกรมการท่องเที่ยวของไทยอย่างต่อเนื่อง

กระทรวงการท่องเที่ยวและกีฬา จะเดินหน้าบูรณาการภาคส่วนต่างๆ เพื่อขับเคลื่อนแนวทางดังกล่าวให้เกิดผลอย่างเป็นรูปธรรมต่อไป

# data[].attributes.headline
นางสาว สุภาพร หน่อคำ ชั้น ม.6/5 เลขที่ 29

# data[].attributes.subject
นางสาว สุภาพร หน่อคำ ชั้น ม.6/5 เลขที่ 29

# data[].attributes.body
หัวข้อ ประชาคมเศรษฐกิจอาเซียน... โอกาสของประเทศไทย
การตั้ง "ประชาคมเศรษฐกิจอาเซียน" มีผลกระทบกับประเทศไทยโดยตรงทั้งทางบวกและทางลบ ที่เห็นได้ชัดคือการค้าขายระหว่างประเทศอาเซียนมีความเป็นเสรีมาก เพราะมีการยกเลิกภาษีนำเข้าของประเทศในกลุ่มอาเซียน แต่อาจจะมีข้อยกเว้นสำหรับสินค้าบางประเภทที่เรียกกันว่าสินค้าอ่อนไหวเพื่อดูแลเกษตรกรในประเทศ
การค้าเสรีนั้นทำให้ตลาดส่งออกของไทยขยายขึ้นในชั่วพริบตากลายเป็นตลาดของคน 590 ล้านคน และทำให้การจัดหาแหล่งวัตถุดิบและทรัพยากรธรรมชาติของไทยทำได้ง่ายยิ่งขึ้น ซึ่งสามารถลดการทำลายทรัพยากรธรรมชาติในประเทศได้
การคมนาคมซึ่งรวมถึงการท่องเที่ยวนั้นจะหนาแน่นขึ้นอย่างแน่นอน เนื่องจากประเทศไทยอยู่ตรงกลางของภูมิภาคอาเซียนพอดี ซึ่งจะทำให้การท่องเที่ยวเติบโตขึ้นและการขนส่งสินค้าไปมาต้องผ่านประเทศไทยเป็นหลัก
แหล่งที่มา https://www.posttoday.com/biz/aec/scoop/519905

# data[].attributes.headline
ธุรกิจน้ำดื่มในสิงคโปร์

# data[].attributes.subject
ธุรกิจน้ำดื่มในสิงคโปร์

# data[].attributes.body
สิงคโปร์แม้จะตั้งอยู่ในตำแหน่งยุทธศาสตร์ที่สำคัญในอาเซียน ทำให้เป็นศูนย์กลางการคมนาคม การค้า การเงินและการขนส่ง แต่ด้วยความที่มีพื้นที่ขนาดเล็ก มีพื้นที่เกษตรกรรมจำกัด ทำให้สิงคโปร์ต้องพึ่งพาการนำเข้าเป็นหลัก ทั้งสินค้าเกษตร อาหารแปรรูป และเครื่องดื่ม รวมถึงน้ำดื่มบรรจุขวดจากต่างประเทศ

ทั้งนี้ พบว่าประชากรชาวสิงคโปร์มีค่าใช้จ่ายในการซื้อน้ำดื่มเฉลี่ยประมาณครอบครัวละ 200 ดอลลาร์สิงคโปร์/เดือน ในปริมาณอย่างต่ำ 60 ลิตร/เดือน แหล่งนำเข้าหลักมาจากรัฐยะโฮร์ ประเทศมาเลเซีย ภายใต้ความตกลงทวิภาคี และนำมาปรับปรุงสภาพ (Newater) ใหม่ ด้วยระบบเทคโนโลยี Advanced Membrane and Ultra-Violet Disinfection ทำให้น้ำสะอาดบริสุทธิ์ ใช้เป็นน้ำดื่มได้ ซึ่งในปี 2553 โรงงาน Newater ทั้งหมด 4 แห่ง สามารถผลิตน้ำได้ 30% ของความต้องการบริโภคภายในประเทศ และคาดว่า ภายในปี 2603 จะสามารถผลิตน้ำได้มากถึง 55% ของความต้องการบริโภคภายในประเทศทั้งหมด

การขยายตัวของตลาดน้ำดื่มบรรจุขวดในสิงคโปร์ ทำให้ผู้เชี่ยวชาญรู้สึกแปลกใจที่คนสิงคโปร์พร้อมที่จะจ่ายเงินซื้อน้ำดื่มในราคาที่สูงกว่า น้ำประปาหลายเท่า ทั้งที่น้ำประปาซึ่งมีราคาถูกกว่ามากและมีคุณภาพดื่มได้จากก๊อก โดยราคาน้ำขวดขนาด 600 มิลลิลิตร ขายในราคา 0.50-1.00 ดอลลาร์สิงคโปร์ (ประมาณ 12.50- 25 บาท) ขณะที่น้ำประปาในปริมาณเท่ากันมีราคาเพียง 0.10 ดอลลาร์สิงคโปร์ (ประมาณ 25 สตางค์) เท่านั้น

เมื่อดูข้อมูลการนำเข้าน้ำดื่มของสิงคโปร์ในปี 2559 น่าตกใจมาก เพราะมีมูลค่าสูงถึง 44.62 ล้านดอลลาร์สหรัฐ แบ่งเป็นน้ำแร่และ น้ำอัดลม 22.94 ล้านดอลลาร์สหรัฐ และอื่นๆ อีก 21.68 ล้านดอลลาร์สหรัฐ

สาเหตุหนึ่งมาจากพฤติกรรมผู้บริใภคในสิงคโปร์ที่ยังมีความกังวลกับเรื่องระดับสารคลอรีนในน้ำประปา จึงหันไปดื่มน้ำบรรจุขวดแทน โดยเฉพาะกลุ่มวัยรุ่นและวัยเริ่มทำงาน ซึ่งถือว่าเป็นความสะดวกและเพื่อรักษาสุขภาพร่างกาย เนื่องจากดื่มน้ำหมดก็ทิ้งขวดได้เลย ไม่ต้อง พกขวดหรือกระบอกน้ำติดตัว และคาดว่าจะมีปริมาณเพิ่มขึ้นในอัตราเฉลี่ย 2-3% ต่อปี ไปจนถึงปี 2562

อย่างไรก็ตาม หากเจาะลึกลงไปถึงกลุ่มผู้บริโภคหลักแล้ว จะเห็นว่ากลุ่มผู้บริโภครายได้สูงจะเป็นกลุ่มที่นิยมน้ำบรรจุขวด เนื่องจากกระแสนิยมทางด้านสุขภาพและมีกำลังการซื้อสินค้าสูง โดยจะเลือกบริโภคน้ำที่ให้คุณประโยชน์มากกว่าน้ำดื่มทั่วไป ดังนั้นจึงมีช่องว่างที่ผู้ประกอบการไทยจะเข้าไปเจาะตลาดน้ำดื่มบรรจุขวดในสิงคโปร์ เพราะมองว่าน้ำเป็นสินค้าซื้อขายประจำวัน แต่ผู้ประกอบการไทยจะต้องคำนึงถึงในด้านคุณภาพการรับรองสินค้า และคุณประโยชน์ด้วย เพื่อเป็นการเพิ่มมูลค่าสินค้าไทยที่ส่งออกสู่ตลาดสิงคโปร์ให้สามารถแข่งขันได้
https://www.posttoday.com/biz/aec/column/515747
นางสาว เกตวรินทร์ สายพูนคำ
ชั้น ม.6/5 เลขที่ 15

# data[].attributes.headline
นางสาว ทิพวรรณ์ หลู่ยือ ชั้นม. 6/5 เลขที่ 

# data[].attributes.subject
นางสาว ทิพวรรณ์ หลู่ยือ ชั้นม. 6/5 เลขที่ 

# data[].attributes.body
หัวข้อ:โอกาสน้ำมะพร้าวไทยในสิงคโปร์
สิงคโปร์เป็นประเทศขนาดเล็ก มีพื้นที่ทำการเกษตรเพียง 3% ของพื้นที่ทั้งหมด จึงทำให้สิงคโปร์เป็นประเทศที่ต้องพึ่งพาการนำเข้าเป็นหลัก ทั้งการนำเข้าเพื่อการบริโภคและอุตสาหกรรม เหตุนี้จึงเป็นโอกาสของผู้ประกอบการไทยที่จะขยายตลาดเข้าไป

ฐิตินันทนา ตันศรีสกุล ผู้อำนวยการสำนักงานส่งเสริมการค้าระหว่างประเทศ (สคร.) ณ กรุงสิงคโปร์ ให้ ข้อมูลว่า ในปีที่ผ่านมา สิงคโปร์นำเข้าสินค้าประเภทอาหารมูลค่าประมาณ 1.1 หมื่นล้านดอลลาร์สหรัฐ แบ่งออกเป็นสินค้าประเภทเครื่องดื่ม 3,000 ล้านดอลลาร์ แม้ว่าขนาดของตลาดสินค้าเครื่องดื่มในสิงคโปร์จะมีขนาดเล็ก แต่ในสิงคโปร์ไม่มีโรงงานผลิตเครื่องดื่มมากนัก ผลิตภัณฑ์ที่จำหน่ายในประเทศ 90% จึงมาจากการนำเข้าเป็นหลัก โดยเป็นทั้งการนำเข้าเพื่อใช้จำหน่ายในประเทศและเพื่อการส่งออกต่อ (Re-export) ไปยังตลาดอื่นๆ  ในภูมิภาค เช่น เวียดนาม มาเลเซีย ไต้หวัน และอินโดนีเซีย เป็นต้น

นอกจากนี้ รัฐบาลสิงคโปร์ยังมี นโยบายสนับสนุนการรักษาสุขภาพของประชาชนจากเครื่องดื่มประเภทชาและกาแฟที่ได้รับความนิยมอย่างมาก ให้ผู้บริโภคเริ่มเปลี่ยนมาเป็นเครื่องดื่มประเภทน้ำผลไม้ ร้านขายน้ำผลไม้สดในสิงคโปร์จึงมีการเปิดตัวขึ้นอย่างแพร่หลาย ซึ่งรวมถึงการนำเข้าน้ำมะพร้าวพร้อมดื่มสำเร็จรูปจากประเทศไทยเข้าไปจำหน่าย

"คนสิงคโปร์ชอบไปเที่ยวที่ประเทศไทยเพื่อไปรับประทานอาหาร น้ำมะพร้าวเป็นหนึ่งเครื่องดื่มที่เป็นที่นิยมของคนสิงคโปร์และยอมรับในคุณภาพน้ำมะพร้าวของไทย และปัจจุบันเป็นโลกของความรู้ข่าวสาร ผู้บริโภคสามารถเข้าถึงข้อมูลได้และรับรู้ถึงคุณประโยชน์ และสรรพคุณของ น้ำมะพร้าว ยิ่งเป็นโอกาสของน้ำมะพร้าวในไทย"
แหล่งที่มองข่าว
https://www.posttoday.com/biz/aec/news/523469

# data[].attributes.headline
นางสาว สุพรรษา เหมอโป๊ะเลขที่28ชั้นม.6/5

# data[].attributes.subject
นางสาว สุพรรษา เหมอโป๊ะเลขที่28ชั้นม.6/5

# data[].attributes.body
เมื่ออาทิตย์ที่ผ่านมา เล่าถึงการย้ายบรรพบุรุษจีนที่สุสานชาจีนในย่างกุ้ง เพื่อสร้างตลาดแม่งกะล่าเซ โดยผมได้รับการไหว้วานจากหุ้นส่วนที่เป็นชาวจีนเมียนมาในสหรัฐ ทำให้ผมมีส่วนร่วมในการย้ายสุสานไปบ้างแล้ว ขอเล่าต่อเลยนะครับ การย้ายสุสานครั้งนั้นผมได้เรียนเชิญซินแสจากไทยไปช่วยทำพิธีให้ จึงประสบผลสำเร็จด้วยดีครับ เพียงแต่สุสานใหม่ที่ทางการจัดสรรที่ดินให้นั้นเล็กมากๆ ด้านหน้าสุสานไม่มีพื้นที่ให้ลูกหลานได้วางเครื่องไหว้ มีพื้นที่เพียงแค่วางจานได้สามสี่จานก็เต็มแล้ว ผมเคยเป็นตัวแทนเพื่อนไปร่วมงานเชงเม้งเพื่อช่วยเพื่อนไหว้บรรพบุรุษ ปรากฏว่าต้องยืนไหว้ ไม่สามารถนั่งลงไหว้ได้เลยwww.posttoday.com/biz/aec/column/527418

# data[].attributes.headline
นางสาว ธัญญารัตน์ แซ่ลี้ ม.6/5 เลขที่9

# data[].attributes.subject
นางสาว ธัญญารัตน์ แซ่ลี้ ม.6/5 เลขที่9

# data[].attributes.body
เนื้อหาข่าว : สิงโปร์ว่างงานพุ่ง

เนื้อหา : สิงคโปร์ ลุ้นปีหน้า ปัญหาว่างงานลดลงจากปีนี้ อยู่ที่ 3% ชี้ 2 อุตฯ ด้าน "สุขภาพ-วิศวกรรมการบิน" ต้องการสูง

รายงานข่าวจากสำนักข่าวบลูมเบิร์ก สิงคโปร์ เปิดเผยว่า สิงคโปร์เร่งแก้ไขปัญหาการว่างงานของคนในประเทศ ด้วยการศึกษาตลาดแรงงาน และพัฒนาทักษะของบุคลากรให้ตรงกับความต้องการปัจจุบัน ขณะที่การเติบโตทางเศรษฐกิจ ปีนี้ชะลอตัวตามกระแสเศรษฐกิจโลก

นายออง เย กุง รัฐมนตรีว่าการกระทรวงศึกษาธิการและรองรัฐมนตรีกระทรวงกลาโหม สิงคโปร์ กล่าวว่า รัฐบาลสิงคโปร์คาดสถานการณ์การว่างงานในปี 2560 จะไม่เลวร้ายขึ้น จากปัจจุบันสิงคโปร์มีอัตราการว่างงานของ ผู้ที่อาศัยในประเทศราว 3% ในกลุ่มอุตสาหกรรมต่างๆ ขณะที่กลุ่มอุตสาหกรรมด้านสุขภาพ อุตสาหกรรมด้านวิศวกรรมและการบิน ยังมีความต้องการจ้างงานในตลาด สะท้อนให้เห็นว่าตลาดการจ้างงานในสิงคโปร์ยังไม่เลวร้ายมากนัก

ขณะที่ปีหน้าคาดว่าจะมีความต้องการจ้างงานเพิ่มขึ้นทำให้สัดส่วนอัตราว่างงานลดลง แต่สิ่งสำคัญที่สุดคืออัตราการ ว่างงานในระยะยาว ที่ต้องแก้ไขให้มีอัตราต่ำที่สุด และพัฒนาบุคลากรวัยทำงานให้มีทักษะใหม่ๆ ที่เหมาะสมต่อตลาดแรงงาน ด้วยการส่งออกเป็นสิ่งขับเคลื่อนเศรษฐกิจสิงคโปร์ ที่เผชิญความท้าทายจากเศรษฐกิจโลกที่ชะลอตัว ทำให้อุตสาหกรรมบริการต่างๆ รวมถึงการค้าขายด้านเชื้อเพลิง ได้รับผลกระทบทำให้เกิดการว่างงานกว่า 1,000 ตำแหน่ง

ทั้งนี้ ในปี 2558 มีการขยายตัวทางเศรษฐกิจเพียง 2% ซึ่งเป็นการขยายตัวที่ต่ำที่สุดตั้งแต่ปี 2552 และรัฐบาลเองได้คาดคะเนการเติบโตทางเศรษฐกิจในปีนี้ว่าเติบโตขึ้นเพียง 1-1.5% เท่านั้น

แหล่งที่มา : https://www.posttoday.com/biz/aec/news/468078

# data[].attributes.headline
นางสาว ธนัจฉรีย์ ไชยวงค์ญาติ ชั้นม.6/5 เลขที่ 21 

# data[].attributes.subject
นางสาว ธนัจฉรีย์ ไชยวงค์ญาติ ชั้นม.6/5 เลขที่ 21 

# data[].attributes.body
เรื่อง ไทยจับมือจีน ปั้นฮับนวัตกรรม

โดย ปิยนุช ผิวเหลือง
ปัจจุบันโลกกำลังก้าวเข้าสู่ยุคดิจิทัล ทำให้สินค้าและบริการที่ออกมาจำเป็นต้องมีเทคโนโลยีและนวัตกรรมใหม่ๆ ใส่เข้าไปเพื่อสร้างความต่างและเพิ่มมูลค่าสินค้าให้แข่งขันได้ ดังนั้นไทยกับจีนจึงได้ร่วมมือกันจัดตั้งสำนักงานนวัตกรรม สถาบันบัณฑิตวิทยาศาสตร์จีนแห่งแรกในไทย หวังปั้นบุคลากรด้านวิทยาศาสตร์และเทคโนโลยี และแลกเปลี่ยนนวัตกรรมระหว่างประเทศ

สุวิทย์ เมษินทรีย์ รมว.วิทยาศาสตร์และเทคโนโลยี บอกว่า การร่วมมือกับสถาบันบัณฑิตวิทยาศาสตร์จีน (ซีเอเอส) ครั้งนี้ ถือเป็นครั้งแรกในการขยายสาขาของซีเอเอสในต่างประเทศ เพื่อส่งเสริมความร่วมมือด้านเทคโนโลยีและนวัตกรรมระหว่างจีนกับไทย ซึ่งต้องการผลักดันให้ไทยเป็นกลางด้านการพัฒนานวัตกรรมในอาเซียน

ทั้งนี้ สาเหตุที่กรุงเทพมหานครได้รับเลือกให้เป็นที่ตั้งของสำนักงานนวัตกรรมและความร่วมมือ สถาบันบัณฑิตวิทยาศาสตร์จีนนั้น เนื่องจากไทยมีพื้นที่ระเบียงเศรษฐกิจภาคตะวันออก (อีอีซี) ซึ่งจะเป็นศูนย์กลาง ในภูมิภาคอาเซียน และจำเป็นต้องใช้นวัตกรรมขั้นสูงเข้ามาพัฒนา อีกทั้งไทยมีความร่วมมือด้านวิทยาศาสตร์และเทคโนโลยีร่วมกับจีนมายาวนาน ซึ่งได้มีการลงนามบันทึกข้อตกลง (เอ็มโอยู)ความร่วมมือด้านแหล่งทุนเพื่อการวิจัยพัฒนาเทคโนโลยีข้ามชาติ ระหว่างซีเอเอสกับบริษัท ไชน่า คอนสตรัคชั่น แบงก์ (CCB) และเอ็มโอยูความร่วมมือด้านแหล่งทุนและการลงทุนเพื่อการวิจัยพัฒนาเทคโนโลยีข้ามชาติ ระหว่างซีเอเอสกับกองทุนซิลค์ โรด (เซี่ยงไฮ้) เป็นต้น

ด้าน เจียง เปียว ผู้อำนวยการสำนักงานนวัตกรรมและความร่วมมือ สถาบันบัณฑิตวิทยาศาสตร์จีน (กรุงเทพฯ) สนับสนุนว่า การที่สถาบันฯ เลือกมาตั้งในกรุงเทพฯ เพราะไทยมีแผนยุทธศาสตร์พัฒนาชาติ 20 ปี ซึ่งจำเป็นต้องใช้นวัตกรรมขับเคลื่อนการพัฒนาเศรษฐกิจและสังคมของประเทศ สอดคล้องกับยุทธศาสตร์ของซีเอเอส โดยไทยเป็นประเทศแรกที่ซีเอเอสเข้ามาจัดตั้งสถาบันนวัตกรรมและความร่วมมือในต่างประเทศ ซึ่งก่อนหน้าที่ซีเอเอสขยายสาขาในต่างประเทศแล้ว 8 แห่ง แต่เป็นการตั้งสถาบันการวิจัยเท่านั้น

นอกจากนี้ ในปีนี้ไทยกับจีนยังมีการลงนามเอ็มโอยูเพื่อพัฒนานวัตกรรมร่วมกันอีกหลายฉบับ ทั้งหน่วยงานภาครัฐ เอกชน และสถาบันการศึกษา ได้แก่ ความร่วมมืองานเทคโนโลยีชีวภาพระหว่างสถาบันวิจัยเชื้อจุลินทรีย์ภายใต้ซีเอเอสร่วมกับศูนย์พันธุวิศวกรรมและเทคโนโลยีชีวภาพแห่งชาติและสถาบันวิจัยแห่งชาติ ความร่วมมือด้านเกษตรกรรมเชิงหน้าที่ระหว่างมหาวิทยาลัยเทคโนโลยีแห่งประเทศจีนกับสถาบันวิจัยแห่งชาติไทย

สำหรับด้านการแพทย์มีความร่วมมือวิจัยเครื่องตรวจวิเคราะห์โรค เบาหวานระหว่างสถาบันวิจัยวิทยาการฟิสิกส์นครเหอเฝย ภายใต้ซีเอเอส ร่วมกับโรงพยาบาลรามาธิบดี มหาวิทยาลัยมหิดล ซึ่งเป็นโครงการเพื่อเผยแพร่การประยุกต์ใช้และสาธิตการใช้อุปกรณ์ตรวจวิเคราะห์โรคเบาหวานแบบไร้แผล

ขณะที่ความร่วมมือของภาครัฐจีนกับภาคเอกชน ได้แก่ ความร่วมมือในการศึกษาวิจัยการพัฒนาอุตสาหกรรมแร่โพแทสเซียม เพื่อใช้ประโยชน์เหมือนแร่โพแทสเซียมในประเทศไทย และมีการพัฒนาอย่างยั่งยืน เพื่อสนับสนุนการพัฒนาภาคเศรษฐกิจ

ด้วยความสัมพันธ์ที่แนบแน่นด้านการพัฒนาวิทยาศาสตร์ เทคโนโลยีและนวัตกรรมระหว่างไทยกับจีน เป็นเหตุผลที่ทำให้จีนเล็งเห็นศักยภาพ และไว้วางใจจัดตั้งสำนักงานนวัตกรรมและความร่วมมือสถาบันบัณฑิตวิทยาศาสตร์จีน ณ กรุงเทพฯ เป็นแห่งแรกนั้นเอง
https://www.posttoday.com/biz/aec/scoop/530606

# data[].attributes.headline
น.ส นิภาดา สุทธิรส เลขที่10

# data[].attributes.subject
น.ส นิภาดา สุทธิรส เลขที่10

# data[].attributes.body
เรื่อง:ไทยครองแชมป์ตลาดผัก-ผลไม้ในเวียดนาม หลังปลดล็อกห้ามนำเข้า เร่งนโยบายลงทุนอาเซียน
สรุปข่าว:นางอภิรดี ตันตราภรณ์ รมว.พาณิชย์ เปิดเผยว่า ขณะนี้การส่งออกผักและ ผลไม้ของไทยไปยังตลาดเวียดนาม มีแนวโน้มขยายตัวสูงขึ้นอย่างต่อเนื่อง ล่าสุดกระทรวงเกษตรและพัฒนาชนบทเวียดนามได้รายงานตัวเลขการนำเข้า 7 เดือนของปี 2560 พบว่า การนำเข้าจากไทยเพิ่มขึ้น 3.2% โดยผักผลไม้ไทยมีสัดส่วนการนำเข้ามากที่สุด 61.8% ของการนำเข้าผักและผลไม้ทั้งหมดจากต่างประเทศของเวียดนาม รองลงมา คือ จีน มีสัดส่วน 16% อินเดียและนิวซีแลนด์
ทั้งนี้ การที่ไทยส่งออกผักผลไม้ไปเวียดนามได้เพิ่มขึ้น เนื่องจากกระทรวงพาณิชย์ได้ผลักดันให้เวียดนามยกเลิกการระงับการนำเข้าผลไม้จากไทย 4 ชนิด ได้แก่ มะม่วง ลำไย ลิ้นจี่ และเงาะ ทำให้ปัจจุบันไทยสามารถส่งออกผักและผลไม้ทุกชนิดไปยังเวียดนามได้ โดยผ่านการรับรองสุขอนามัยพืช ภายใต้กระทรวงเกษตรและพัฒนาชนบทเวียดนามทำให้การส่งออกขยายตัวเพิ่มขึ้น
ปัจจุบันไทยได้มีการลงทุนในเวียดนามเพิ่มขึ้นต่อเนื่อง โดยมีโครงการลงทุน  470 โครงการ มูลค่าการลงทุนกว่า 8,000 ล้านดอลลาร์สหรัฐ และมีแนวโน้มเพิ่มสูงขึ้นต่อเนื่อง หลังจากที่เวียดนามมีโครงการดึงดูดการลงทุนของต่างชาติ โดยเฉพาะการลงทุนผ่านการควบรวมกิจการ (M&A) ซึ่งธุรกิจที่มีโอกาสมีทั้งด้านพลังงาน การเกษตรที่ใช้เทคโนโลยีขั้นสูง การกระจายสินค้า ผลิตภัณฑ์จากฟาร์ม และสิ่งก่อสร้าง เป็นต้น
ข่าว:https://www.posttoday.com/biz/aec/news/524722

# data[].attributes.headline
นางสาวอรนุช ต้องสู้คีรี ม.6/5 เลขที่14                                                                 ไทยเสนอกัมพูชาเชื่อม6เส้นทางรถไฟ                                  

# data[].attributes.subject
นางสาวอรนุช ต้องสู้คีรี ม.6/5 เลขที่14                                                                 ไทยเสนอกัมพูชาเชื่อม6เส้นทางรถไฟ                                  

# data[].attributes.body
ไทยเสนอกัมพูชาเชื่อม 6 เส้นทางรถไฟ มูลค่าการลงทุน 1.3 แสนล้าน ปลดล็อกการค้าการลงทุน
นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (อีอีซี) เปิดเผยว่า ในปี 2566-2570 ไทยวางโครงการเชื่อมโยงเส้นทางคมนาคมโดยรถไฟ ไทย-กัมพูชา 6 โครงการ คาดมูลค่าการลงทุน 4,000 ล้านดอลลาร์สหรัฐ หรือ 1.32 แสนล้านบาท โดยไทยจะลงทุนในเขตพื้นที่ของไทย และเสนอให้กัมพูชาลงทุนในพื้นที่ของตัวเอง
“กัมพูชามีโครงการลงทุนเส้นทางรถไฟในแผนดังกล่าวอยู่แล้ว แต่ภาครัฐของไทยเสนอให้กัมพูชาพัฒนาเส้นทางรถไฟที่สามารถเชื่อมพื้นที่ระเบียงเศรษฐกิจพิเศษภาคตะวันออกก่อน” นายคณิศ กล่าว ทั้งนี้ มองว่ากระบวนการเชื่อมโยงประเทศเพื่อนบ้านเป็นสิ่งสำคัญที่สุดในการพัฒนาระเบียงเศรษฐกิจพิเศษภาคตะวันออก (อีอีซี) เพราะเป็นประตูเชื่อมโยง ลาว จีน และกัมพูชา เบื้องต้นได้พัฒนาเส้นทางรถไฟกรุงเทพฯ-พนมเปญ แล้ว คาดว่าจะแล้วเสร็จสิ้นปีนี้ แต่ยังห่างใจกลางเมืองพนมเปญราว 300 กิโลเมตร หากลงทุนเพิ่มเติมจะสามารถยกระดับการค้าการลงทุนระหว่างสองประเทศได้มากขึ้น โดยไทยตั้งเป้าเพิ่มมูลค่าการค้าระหว่างกันเป็น 1.5 หมื่นล้านดอลลาร์ ภายในปี 2563
สำหรับความท้าทายในการค้าและการลงทุนของสองประเทศ คือการพัฒนาด้านคมนาคมและกฎระเบียบด่านชายแดนของทั้งสองประเทศต้องเชื่อมโยงกัน
https://www.posttoday.com/aec/news

# data[].attributes.headline
นางสาว นิพร มาเยอะ

# data[].attributes.subject
นางสาว นิพร มาเยอะ

# data[].attributes.headline
นางสาว รุ่งนภา มาเยอะ เลขที่ 4 ม.6/5

# data[].attributes.subject
นางสาว รุ่งนภา มาเยอะ เลขที่ 4 ม.6/5

# data[].attributes.body
นวัตกรรมจัดหา เงินทุนอาเซียน

โดย...สถาบันระหว่างประเทศเพื่อการค้าและการพัฒนา (ITD) & www.itd.or.th
จากรายงานวิจัย ITD "การศึกษาวิเคราะห์บทบาทภาคการเงินเพื่อสนับสนุนเป้าหมายการพัฒนาที่ยั่งยืนในอาเซียน" ระบุว่า ประเทศสมาชิกอาเซียนควรให้ความสำคัญกับนวัตกรรมในการจัดหาเงินทุน เพื่อเพิ่มโอกาสในการจัดหาแหล่งเงินทุนให้เพียงพอสำหรับการพัฒนาที่ยั่งยืน โดยมีข้อเสนอแนะที่สำคัญ คือ นวัตกรรมการจัดหาเงินทุนของภาครัฐควรให้ความสำคัญกับการขยายฐานของนักลงทุน การลดภาระหนี้สาธารณะ และการใช้มาตรการทางด้านการเงิน การคลัง และอื่นๆ ในการส่งเสริมการพัฒนาที่ยั่งยืน ขณะที่ภาคเอกชนควรให้ความสำคัญกับผลตอบแทนและความเสี่ยงในการลงทุน และเนื่องจากเงินทุนของภาคเอกชนมีจำนวนมากกว่าเงินทุนของภาครัฐ ดังนั้นนวัตกรรมการจัดหาเงินทุนของอาเซียนจะให้ความสำคัญกับการสร้างแรงจูงใจให้ภาคเอกชนจัดสรรเงินทุน เพื่อการพัฒนาที่ยั่งยืนมากยิ่งขึ้น

ภาครัฐควรขยายฐานนักลงทุน อาทิ ออกพันธบัตรเพื่อประชาชนที่ทำงานในต่างประเทศ (Diaspora Bond) หรือพันธบัตรเพื่อการศึกษา (Education Bond) สำหรับกลุ่มครอบครัวที่ต้องการออมเงินเป็นทุนการศึกษาของบุตรหลาน เนื่องจากภาครัฐต้องลดภาระหนี้สาธารณะ ภาครัฐสามารถเลือกที่จะระดมทุน โดยใช้กองทุนโครงสร้างพื้นฐาน (Infrastructure Fund) ซึ่งจะใช้รายได้ในอนาคตที่เกิดจากโครงการลงทุนจ่ายคืนให้กับนักลงทุน และสร้างกองทุนเพื่อสร้างเสถียรภาพทางด้านราคาของสินค้าโภคภัณฑ์ (Commodity Stabilization Fund) โดยการสะสมเงินตอนสินค้าราคาแพง และให้เงินอุดหนุน ตอนสินค้าราคาต่ำ นอกจากนี้ยังสามารถใช้มาตรการทางภาษี อาทิ ภาษีคาร์บอน (Carbon Tax) เพื่อลดผลกระทบจากการเปลี่ยนแปลงสภาพภูมิอากาศ

สำหรับภาคเอกชน การสร้างแรงจูงใจสำหรับการลงทุนสำหรับภาคเอกชนทำได้หลายวิธี ได้แก่ 1.สร้างภาพลักษณ์ให้แก่ภาคเอกชน ให้เป็นองค์กรที่ให้ความสำคัญกับการพัฒนาที่ยั่งยืน อาทิ การเข้าร่วมโครงการสินค้าในกลุ่มผลิตภัณฑ์ที่เน้นสีแดงเป็นหลัก หรือ PRODUCT RED โดยรายได้จะใช้เพื่อต่อต้านการแพร่ระบาดของโรคเอดส์ 2.ลดต้นทุนของการผลิตและการให้บริการของภาคเอกชน อาทิ การระดมทุนสาธารณะ (Crowdfunding) ในโครงการเพื่อการพัฒนาที่ยั่งยืน และ 3.ลดความเสี่ยงและความมั่นใจให้กับนักลงทุนภาคเอกชน อาทิ การทำพันธบัตรเพื่อสังคม (Social Impact Bond) ที่มีตัวกลางในการดำเนินการที่น่าเชื่อถือในการดูแลและบริหารจัดการให้ทุกฝ่ายทำงานร่วมกันและมีความเชื่อใจระหว่างกันมากขึ้น

อย่างไรก็ตาม เนื่องจากประเทศสมาชิกอาเซียนมีความแตกต่างกัน ตามระดับรายได้และระดับการพัฒนาประเทศ ดังนั้น แต่ละประเทศควรจัดหาแหล่งเงินทุนที่เหมาะสมกับพื้นฐานของประเทศตนเอง โดยประเทศกำลังพัฒนาน้อยต้องอาศัยแหล่งเงินทุนจากภาครัฐมากกว่า และควรให้ความสำคัญกับความร่วมมือระหว่างประเทศเพื่อการพัฒนา นอกจากนั้น ประเทศสมาชิกอาเซียนควรส่งเสริมการให้ความรู้ทางด้านการเงินแก่ประชาชนในเรื่องการออมและการลงทุนในรูปแบบต่างๆ เพื่อเป็นฐานในการพึ่งพาตนเองในระยะยาว

https://www.posttoday.com/biz/aec/column/531075

# data[].attributes.headline
นางสาว ภัคจิรา เลเสาะ เลขที่25 ม.6/5

# data[].attributes.subject
นางสาว ภัคจิรา เลเสาะ เลขที่25 ม.6/5

# data[].attributes.body
วิกฤตการลาออกของ พนักงานใหม่ในมาเลเซีย

อัตราการลาออกของพนักงานที่จบใหม่และเข้าทำงานปีแรกในประเทศมาเลเซีย มองเห็นการทำงานในช่วงที่จบการศึกษาใหม่และเริ่มต้นการทำงานที่แรก ผลสำรวจ ระบุว่า 38% ของพนักงานที่จบใหม่จะลาออกในการทำงานปีแรก ด้วยสาเหตุที่แตกต่างกัน เป็นต้นว่า เพื่อโอกาสที่ดีกว่า เพื่อได้เงินเดือนดีขึ้น โดยในกลุ่มคนที่ลาออก 74% บอกเหตุผลที่ลาออกว่า ขาดความก้าวหน้าในงาน 43% บอกว่าอยากได้เงินเดือนที่สูงขึ้น

นอกจากนี้ ผลสำรวจจากเด็กจบใหม่ยังพบอีกว่า เด็กจบใหม่ 58% จะมองงานแรกเป็นเพียงสถานที่ที่จะต่อยอดไปในเส้นทางอาชีพที่ตัวเองสนใจ เด็กจบใหม่ 24% บอกว่า เขาไม่มีคนช่วยชี้แนะ หรือคอยให้ข้อแนะนำเด็กจบใหม่ 22% มองตัวองค์กร หรือตัวนายจ้างเองเป็นตัวปัญหา เด็กจบใหม่ 21% มองว่า เขาควรจะได้เงินเดือนมากกว่านี้ เด็กจบใหม่ 20% บอกว่า พวกเขาไม่ได้ถูกเตรียมให้พร้อมสำหรับโลกการทำงาน

ซึ่งสวนทางกับผลสำรวจนายจ้างกว่า 80% ของนายจ้าง มองตัวเองว่า ได้เตรียมการไว้อย่างพร้อมเพรียงและเพียงพอให้พนักงานที่จบใหม่สามารถพัฒนาและประสบความสำเร็จในงานได้ โดยเรื่องนี้เป็นปัญหาใหญ่และสำคัญมาก เป็นเรื่องที่ทั้งรัฐและเอกชนของมาเลเซีย ได้พยายามหาทางแก้ปัญหาร่วมกัน เพราะจากข้อมูลเทียบกับเมื่อ 10 ปีที่แล้ว อัตราการลาออกของพนักงานใหม่อยู่ที่ประมาณ 20% ต่อปี

มุมมองของภาคเอกชนโดยสมาพันธ์นายจ้างมาเลเซีย หรือ Malaysia Employers' Federation โดย แชมซุดดิน บาร์ดาน กรรมการบริหารท่านหนึ่งของสมาพันธ์ให้มุมมองเกี่ยวกับเด็กจบใหม่ว่า คนเหล่านี้ยังอยู่ในช่วงปรับตัวให้เข้ากับสภาพแวดล้อมใหม่และพยายามที่จะไปให้รอดกับงาน เพราะหลายคนไม่ได้ทำงานตรงตามที่เรียนมา ทำให้นายจ้างต้องลงทุนในการพัฒนา ซึ่งต้องใช้ทั้งเวลาและการลงทุนที่สุดท้าย เด็กจบใหม่เหล่านี้ก็ยังลาออกอยู่ดี

สำหรับข้อแนะนำที่ แชมซุดดิน ให้ต่อนายจ้างคือ นายจ้างจะ ต้องสื่อสารให้ชัดตั้งแต่ต้นถึงสถานการณ์ทางธุรกิจของบริษัทและ แนวโน้มการเติบโตในอนาคตของบริษัท รวมทั้งควรบอกไปเลยว่า พนักงานใหม่ที่จบใหม่อย่างเขาจะมีโอกาสได้รับการเลื่อนระดับ เลื่อนตำแหน่ง ในช่วงเวลาประมาณกี่ปี เพื่อจูงใจให้เขาเห็นอนาคตว่า โอกาสเติบโต ที่นี่แน่ๆ

นอกจากนี้ สถาบันการศึกษาจะต้องเข้าใจถึงแนวโน้มตลาด แรงงานแล้วควรมีการปรับตัวเพื่อเตรียมนักศึกษาให้พร้อมในการเข้าสู่ตลาดแรงงานมากขึ้น ถึงแม้ว่าข้อแนะนำนี้จะดูเป็นเรื่องพื้นๆ แต่ก็ตรงประเด็น และน่าสนใจติดตามนะครับว่า แนวทางที่ว่านี้ จะช่วยทำให้สถานการณ์การลาออกปีแรกของพนักงานที่เป็นเด็กจบใหม่ในประเทศมาเลเซียดีขึ้นได้หรือไม่
https://www.posttoday.com/biz/aec/column/527965

# data[].attributes.headline
นาย ธีรวุฒิ  วงสายะ เลขที่ 16 

# data[].attributes.subject
นาย ธีรวุฒิ  วงสายะ เลขที่ 16 

# data[].attributes.body
อันดับคุณภาพระบบการศึกษาของประเทศในกลุ่มอาเซียนโดยWorld Economic Forum

อันดับที่ 1 ประเทศสิงคโปร์

อันดับที่ 2 ประเทศมาเลเซีย

อันดับที่ 3 ประเทศบรูไน ดารุสซาลาม

อันดับที่ 4 ประเทศฟิลิปปินส์

อันดับที่ 5 ประเทศอินโดนีเซีย

อันดับที่ 6 ประเทศลาว

อันดับที่ 7 ประเทศกัมพูชา

อันดับที่ 8 ประเทศไทย

อันดับที่ 9 ประเทศเวียดนาม

อันดับที่ 10 ประเทศพม่า

อันดับที่ 1 ประเทศสิงคโปร์

ตำแหน่งที่ตั้งของประเทศอยู่ในจุดยุทธศาสตร์เป็นศูนย์กลางการเดินเรือ (เอื้อต่อการขนส่ง) เป็นศูนย์กลางทางการเงินระหว่างประเทศ รวมถึงการที่แรงงานที่มีทักษะ มีการศึกษาและภาษาดี และการเมืองที่มีเสถียรภาพสูงมา
อันดับที่ 2 ประเทศมาเลเซีย
มีนโยบายการผลิตด้วยเทคโนโลยีขั้นสูงอย่างจริงจัง นอกจากนี้ข้อเด่นของมาเลเซียคือ ความได้เปรียบเรื่องพลังงาน จำนวนปริมาณน้ำมันสำรองและก๊าซธรรมชาติ
อันดับที่ 3 ประเทศบรูไน ดารุสซาลาม
เป็นผู้ผลิต-ส่งออกน้ำมันและมีปริมาณน้ำมันสำรองรายใหญ่ในภูมิภาคอาเซียน บรูไนมีรายได้เฉลี่ยต่อคนต่อปีมาก
อันดับที่ 4 ประเทศฟิลิปปินส์
สามารถสื่อสารภาษาอังกฤษ ที่เป็นภาษากลางของ ประชาคมเศรษฐกิจอาเซียน
อันดับที่ 5 ประเทศอินโดนีเซีย
มีขนาดเศรษฐกิจใหญ่ที่สุด มีทรัพยากรธรรมชาติจำนวนมาก และมีระบบธนาคารที่ค่อนข้างแข็งแกร่ง
อันดับที่ 6 ประเทศลาว
พลังงานน้ำ และเหมืองแร่ เพราะที่ประเทศนี้อุดมสมบูรณ์ไปด้วยทรัพยากรธรรมชาติต่างๆ โดยเฉพาะ น้ำ และ แร่ธาตุค่ะ
อันดับที่ 7 ประเทศกัมพูชา
อุดมไปด้วยทรัพยากรธรรมชาติที่หลากหลายและอุดมสมบูรณ์
อันดับที่ 8 ประเทศไทย
ระดับความรู้และการใช้ภาษาอังกฤษอยู่ในขั้นแย่ บริหารประเทศด้วยทหาร
อันดับที่ 9 ประเทศเวียดนาม
การเติบโตและพัฒนาอย่างรวดเร็วในแทบทุกด้าน
อันดับที่ 10 ประเทศพม่า
การขยายตัวทางเศรษฐกิจที่มากขึ้นในอนาคตอันใกล้นี้ ถ้าพูดเรื่องค่าแรง พม่ายังจัดอยู่ในประเทศที่มีค่าแรงต่อหัวค่อนข้างต่ำมาก
http://www.8ducationway.com/คุณภาพระบบการศึกษา-asean/

# data[].attributes.headline
นางสาว อภัสรา ชนะชัย เลขที่ 6 ม.6/5

# data[].attributes.subject
นางสาว อภัสรา ชนะชัย เลขที่ 6 ม.6/5

# data[].attributes.body
หัวข้อข่าว : ชิงเค้กขนส่งอาเซียน
สรุปเนื้อหาข่าว : กรมเจ้าท่ากางแผนเพิ่มกองเรืออาเซียน ชิงเค้กตลาดขนส่งทางน้ำในภูมิภาค เร่งคลอดกฎหมาย-สิทธิพิเศษการลงทุนหนุนผู้ประกอบการอย่างไรก็ตาม คาดว่าผลการศึกษายุทธศาสตร์จะแล้วเสร็จภายในปีนี้ ก่อนเสนอกระทรวงคมนาคมและที่ประชุมคณะรัฐมนตรี (ครม.) เพื่อขอความเห็นชอบแผนยุทธศาสตร์ดังกล่าวและประกาศบังคับใช้ต่อไป
แหล่งที่มา : https://www.posttoday.com/biz/aec/news/536006

# data[].attributes.body
ครม.เห็นชอบต่อร่างความตกลงระหว่างกัมพูชากับศูนย์ทุ่นระเบิดภูมิภาคอาเซียน

( 16ม.ค.61) คณะรัฐมนตรีมีมติเห็นชอบต่อร่างความข้อมูล www.thaigov.go.thตกลงระหว่างรัฐบาลแห่งราชอาณาจักรกัมพูชากับศูนย์ทุ่นระเบิดภูมิภาคอาเซียนว่าด้วยการเป็นเจ้าบ้าน และการให้เอกสิทธิ์และความคุ้มกันแก่ศูนย์ทุ่นระเบิดภูมิภาคอาเซียน [Agreement between the Government of The Kingdom of Cambodia and The ASEAN Regional Mine Action Center (ARMAC) on Hosting and Granting Privileges and Immunities to the ARMAC] และแผนงานของศูนย์ทุ่นระเบิดภูมิภาคอาเซียนปี ค.ศ. 2017-2018 (ASEAN Regional Mine Action Centre Work Plan 2017-2018)

สาระสำคัญของร่างความตกลงฯ และร่างแผนงานฯ

1. ร่างความตกลงระหว่างรัฐบาลแห่งราชอาณาจักรกัมพูชากับ ARMAC ว่าด้วยการเป็นเจ้าบ้าน และการให้เอกสิทธิ์และความคุ้มกันแก่ ARMAC จะกำหนดขอบเขตอำนาจหน้าที่ของ ARMAC และกัมพูชาในฐานะประเทศเจ้าบ้าน ดังนี้

(1) สถานะทางกฎหมายของ ARMAC

(2) สถานที่และหน้าที่ความรับผิดชอบของภาคี

(3) ความรับผิดชอบของ ARMAC

(4) การเข้า-ออก การเดินทางผ่านและพักอาศัย

(5) การติดต่อสื่อสาร

(6) ความเป็นอิสระในการปฏิบัติหน้าที่ของ ARMAC

(7) ความละเมิดมิได้ของสถานที่และเอกสาร

(8) การยกเว้นภาษีของ ARMAC และทรัพย์สินของ ARMAC

(9) การใช้งบประมาณอย่างเป็นอิสระ

(10) คณะกรรมการบริหาร ผู้อำนวยการบริหาร เจ้าหน้าที่ของ ARMAC และผู้เชี่ยวชาญ

(11) การระงับความคุ้มกัน

(12) การเคารพกฎหมายและข้อบังคับของฝ่ายกัมพูชา

(13) การระงับข้อพิพาท

(14) การมีผลบังคับใช้และการสิ้นสุดของความตกลง

2. ร่างแผนงานของ ARMAC ประจำปี ค.ศ. 2017-2018 ได้กำหนดเป้าหมายการดำเนินกิจกรรมของศูนย์ฯ ซึ่งประกอบด้วย การร่วมมือกับองค์การระหว่างประเทศต่าง ๆ ที่เกี่ยวข้องในการแก้ไขปัญหาทุ่นระเบิดและวัตถุระเบิดที่ตกค้างจากสงครามผ่านการแลกเปลี่ยนประสบการณ์ การฝึกอบรมทักษะที่เกี่ยวข้อง ตลอดจนการจัดกิจกรรมเพื่อเสริมสร้างศักยภาพในเรื่องนี้ ดังนี้

(1) การเสริมสร้างความตระหนักรู้ถึงความอันตรายจากวัตถุระเบิดที่ตกค้างจากสงครามในชุมชนที่ได้รับผลกระทบ

(2) การอำนวยความสะดวกอย่างเหมาะสมในการให้ความช่วยเหลือด้านการแพทย์และการฟื้นฟูสภาพแก่ผู้ประสบภัยจากวัตถุระเบิดที่ตกค้างจากสงครามตามที่ได้รับการร้องขอจากประเทศสมาชิกอาเซียนที่ได้รับผลกระทบ

(3) การช่วยเหลือประเทศสมาชิกอาเซียนที่มีความสนใจในการวิจัยและการแลกเปลี่ยนความรู้เกี่ยวกับผลกระทบจากวัตถุระเบิดที่ตกค้างจากสงคราม รวมถึงการยกร่างข้อเสนอโครงการให้ความช่วยเหลือทางเทคนิคและการระดมทุนตามคำร้องขอเฉพาะและคำร้องขอส่วนบุคคล

ข้อมูล www.thaigov.go.th

# data[].attributes.body
หัวข้อข่าว : เวียดนามเปิดตัวรถไฟสุดหรูระดับ 5 ดาว
สรุปเนื้อหาข่าว : การปรับแต่งรถไฟสู่ความพรีเมียมครั้งนี้ ประกอบด้วยการตกแต่งภายในใหม่หมด ด้วยพื้นอะลูมิเนียมและพรมนำเข้าจากญี่ปุ่น เพื่อลดเสียงรบกวน ในส่วนของห้องผู้โดยสารมีประตูอัตโนมัติ เตียงนอนใหม่ และพนักงานที่ใส่ชุดประจำชาติของเวียดนาม ในชุดอ๋าวหย่ายสีน้ำเงิน ที่ถูกฝึกมาในระดับเดียวกับพนักงานโรงแรม 5 ดาว
ทั้งนี้ทางการรถไฟของเวียดนาม ต้องการที่จะพัฒนาการบริการและทักษะต่าง ๆ ของพนักงาน เพื่อตอบสนองกับการเปลี่ยนแปลงต่าง ๆ ในการเข้าสู่ประชาคมเศรษฐกิจอาเซียน หรือ เออีซี ซึ่งจะมีแผนที่จะเปิดเส้นทางระหว่างประเทศในอนาคตอีกด้วย

แหล่งที่มา : english.vov.vn

# data[].attributes.headline
นางสาว ธนพร เยหลงกู่ เลขที่20

# data[].attributes.subject
นางสาว ธนพร เยหลงกู่ เลขที่20

# data[].attributes.body
หัวข้อข่าว:เวียดนามเน้นร่วมมือเชิงกลยุทธ์กับจีนรับอาเซียน

เรื่อง : สำนักข่าวต่างประเทศรายงานว่า ในวันนี้ (16 ม.ค.) นายฝ่าม กวาง วิงห์ (Mr.Pham Quang Vinh) รัฐมนตรีช่วยว่าการกระทรวงการต่างประเทศเวียดนาม ได้กล่าวยืนยันเกี่ยวกับความสำคัญของยุทธศาสตร์ ในการขยาย
การเติบโตของอาเซียน ว่า เวียดนามเริ่มให้ความสำคัญในด้านความสัมพันธ์ระหว่างประเทศ โดยเฉพาะ ความสัมพันธ์กับประเทศจีน ซึ่งถือว่าเป็นประเทศเศรษฐกิจ ใหญ่เป็นอันดับ 2 ของโลก โดยชี้ชัดถึงการเติบโตอันรวดเร็ว และการเจริญรุ่งเรือง

นายฝ่าม กวาง วิงห์ กล่าวถึงการดำเน้นการกระชับความสัมพันธ์ระหว่างจีน เพื่อต้อนรับเข้าสู่สมาคมอาเซียนเร็วๆ นี้ โดยเวียดนาม เริ่มเตรียมตัวในการปรับเปลี่ยนและเพิ่มศักยภาพในชนชาติของตนมากขึ้นอย่างเคร่งครัด

สรุปข่าว:อย่างไรก็ตาม เจ้าหน้าที่อาวุโสเวียดนาม กล่าวการเน้นความสำคัญระดับสูงของความสงบ และความมั่นคงในการรักษาความปลอดภัย ไม่ว่าจะด้านทางทะเล รวมถึงความปลอดภัยน่านน้ำทางตะวันออก ที่มีต่อสถานการณ์ในภูมิภาคที่สำคัญอีกด้วย
ข่าว:http://news.sanook.com/1395461/

# data[].attributes.headline
นางสาวสุรีย์ ปาระกา เลขที่31 ม.6/5

# data[].attributes.subject
นางสาวสุรีย์ ปาระกา เลขที่31 ม.6/5

# data[].attributes.body
ข่าวประชาคมอาเซียน
แนวทางลงทุนกัมพูชา หลังเลิกภาษีซ้ำซ้อน

ความตกลงเพื่อการเว้นการเก็บภาษีซ้อนระหว่างไทยกับกัมพูชา มีผลบังคับใช้สมบูรณ์แล้วเมื่อวันที่ 1  ม.ค. 2561 ที่ผ่านมา ส่งผลให้ผู้ประกอบการไทยเริ่มมองเห็นโอกาสที่จะเข้าไปลงทุนในประเทศกัมพูชามากขึ้น เพราะนอกจากจะได้รับอานิสงส์จากความตกลงดังกล่าวแล้ว การที่ประชาชนชาวกัมพูชามีความชื่นชอบสินค้าจากประเทศไทยก็ถือเป็นอีกหนึ่งปัจจัยสำคัญที่ทำให้ผู้ประกอบการไทยเล็งเห็นโอกาสที่จะเข้าไปขยายธุรกิจในประเทศกัมพูชามากขึ้น

ยิ่งปีนี้มีการคาดการณ์ว่าจีดีพีของประเทศกัมพูชาจะมีการขยายตัวสูงที่สุดในภูมิภาคอาเซียน ด้วยอัตราการเติบโตที่ประมาณ 7.1% ขณะที่ภาพรวมจีดีพีของภูมิภาคอาเซียนคาดว่าจะมีอัตราการเติบโตอยู่ที่ประมาณ 5% ถือว่าเติบโตสูงกว่าจีดีพีที่คาดการณ์กันว่าจะเติบโต อยู่ที่ประมาณ 4-4.2% จึงทำให้ผู้ประกอบการไทยส่วนหนึ่งหันไปขยายธุรกิจในประเทศกัมพูชา

จีรนันท์ วงษ์มงคล ผู้แทนการค้า สำนักงานตัวแทนส่งเสริมการค้า ณ จังหวัดเสียมราฐ ประเทศกัมพูชา ในฐานะประธานกรรมการ บริษัท อาร์ซีจี รีเทล (กัมพูชา) กล่าวว่า ประเทศกัมพูชาถือเป็นประเทศที่มีศักยภาพเป็นประเทศกำลังพัฒนา มีสัดส่วนของประชากรประมาณ 65% ยังเป็นกลุ่มคนรุ่นใหม่ที่พร้อมรับวัฒนธรรมและสินค้าใหม่ๆ ที่จะเข้าไปทำตลาด จึงถือเป็นโอกาสที่ดีที่นักธุรกิจไทยจะเข้าไปลงทุนขยายธุรกิจในประเทศกัมพูชา

โดยธุรกิจแรกที่จะนำเข้าไปทำตลาดภายใต้การดูแลของบริษัท อาร์ซีจี รีเทล (กัมพูชา) คือ การรับสิทธิมาสเตอร์ แฟรนไชส์ร้านกาแฟอินทนิล จากบริษัท บางจาก รีเทล เข้าไปเปิดให้บริการสาขาแรกที่เมืองเสียมราฐ ตามด้วยสาขาที่กรุงพนมเปญ ซึ่งจะเป็นสาขาแฟล็กชิปสโตร์ คาดว่าภายในไตรมาส แรกนี้จะแล้วเสร็จพร้อมเปิดให้บริการ โดยภายใน 5-10 ปีคาดการณ์ว่าการขยายธุรกิจของร้านอินทนิลในประเทศกัมพูชาต้องมีมากกว่า 100 สาขาอย่างแน่นอน

จีรนันท์ กล่าวต่อไปว่า บริษัทเล็งเห็นศักยภาพของร้านกาแฟอินทนิลในประเทศไทยที่มีเอกลักษณ์ ประกอบกับชื่อเสียงของแบรนด์ที่ได้รับการยอมรับจากผู้บริโภคอย่างกว้างขวาง สิ่งเหล่านี้ถือเป็นปัจจัยสำคัญที่ทำให้บริษัทตัดสินใจขอรับสิทธิมาสเตอร์แฟรนไชส์ร้านกาแฟอินทนิลไปขยายเครือข่ายในกัมพูชา

ก่อนหน้าที่ร้านอินทนิลจะเข้าไปขยายธุรกิจร้านกาแฟในประเทศกัมพูชา ร้านแบล็คแคนยอน ก็ได้ล่วงหน้าเข้าไปขยายธุรกิจในประเทศกัมพูชาแล้ว โดยปัจจุบันร้านแบล็คแคนยอนมีสาขาเปิดให้บริการที่ประเทศกัมพูชาแล้วประมาณ 5 สาขา และภายใน 5 ปีนับจาก ประวิทย์ จิตนราพงศ์ กรรมการผู้จัดการใหญ่ บริษัท แบล็คแคนยอน (ประเทศไทย) คาดว่าจะเปิดร้านแบล็คแคนยอนเพิ่มอีกไม่ต่ำกว่า 30 สาขา

เช่นเดียวกับธุรกิจร้านกาแฟคาเฟ่อเมซอน ที่หันมาเปิดเกมรุกขยายธุรกิจในประเทศกัมพูชามากขึ้น ภายหลังจากมอบสิทธิการขายแฟรนไชส์ให้กับบริษัท ปตท. (กัมพูชา) หรือพีทีวีซีแอล เป็นตัวแทนขยายธุรกิจอย่างเป็นทางการ จากแนวทางธุรกิจดังกล่าวทำให้ปัจจุบันร้านคาเฟ่อเมซอนมีจำนวนสาขาเปิดให้บริการในประเทศกัมพูชามากกว่า 70 สาขา โดยปัจจัยที่ทำให้ ปตท.หันมาลุยขยายสาขาในประเทศกัมพูชาเป็นพิเศษ เนื่องจากกัมพูชาถือเป็นประเทศที่สร้างสถิติยอดขายให้สูงสุด เห็นได้จากยอดขายต่อวันที่ทำได้เฉลี่ยสูงสุดที่ประมาณ 1,300-1,400 แก้ว ขณะที่ยอดขายในประเทศไทยเฉลี่ยสูงสุดที่ประมาณ 700-800 แก้ว

นอกจากนี้ ในส่วนของธุรกิจอาหารอย่างบะหมี่กึ่งสำเร็จรูปตรามาม่า ก็ให้ความสำคัญกับการขยายธุรกิจในประเทศกัมพูชาเช่นกัน ด้วยการวางแผนซื้อที่ดินเพิ่มอีกประมาณ 4 ไร่ เพื่อขยายพื้นที่โรงงานแห่งเดิมในกรุงพนมเปญให้มีขนาดใหญ่ขึ้น เพื่อรองรับการขยายตัวของธุรกิจในอนาคต เนื่องจากผู้บริโภคในประเทศกัมพูชามีความชื่นชอบสินค้าไทยเป็นอย่างมาก

พิพัฒ พะเนียงเวทย์ รองประธานกรรมการ บริษัท ไทยเพรซิเดนท์ฟูดส์ ผู้ผลิตและจำหน่ายบะหมี่กึ่งสำเร็จรูปตรา มาม่า กล่าวว่า มาม่าที่ขายในประเทศกัมพูชาได้รับความนิยมอย่างมาก เนื่องจากคนกัมพูชามีความชื่นชอบในสินค้าไทย จึงทำให้ยอดขายมาม่าในประเทศกัมพูชามีอัตราการเติบโตอย่างต่อเนื่อง ส่งผลให้ปัจจุบันมาม่าในประเทศกัมพูชามียอดขายเป็นอันดับ 1 ด้วยส่วนแบ่งการตลาดที่ประมาณ 80%

ในส่วนของธุรกิจค้าปลีก ห้างแม็คโคร ก็ได้เข้าไปขยายธุรกิจในประเทศกัมพูชา ด้วยการเปิดสาขาที่กรุงพนมเปญ หลังจากเปิดให้บริการวันแรกไปเมื่อวันที่ 17 ธ.ค. 2560 ที่ผ่านมา ลูกค้าให้ผลการตอบรับเป็นอย่างดี

ด้านธุรกิจโรงภาพยนตร์อย่างบริษัท เมเจอร์ ซีนีเพล็กซ์ ก็เตรียมเดินหน้าขยายธุรกิจในประเทศกัมพูชาอย่างต่อเนื่องเช่นกัน จากปัจจุบันมีอยู่ 1 สาขา ปี 2561 นี้เตรียมลุยเปิดเพิ่มอีก 2 สาขา เพื่อเอาใจคอหนังกัมพูชาให้ได้ชมหนังดีเหมือนคนไทย

การเปิดประเทศของกัมพูชา หากศึกษาช่องว่างและโอกาสธุรกิจให้ดีก็ถือเป็นอีกหนึ่งประเทศที่น่าเข้าไปลงทุน ต่อยอดจากเมืองไทย

https://www.posttoday.com/biz/aec/news/536116

# data[].attributes.headline
นางสาว อาทิตยา ภูวนาถวิจิตร

# data[].attributes.subject
นางสาว อาทิตยา ภูวนาถวิจิตร

# data[].attributes.body
ส่องอสังหามาเลย์
นับตั้งแต่ที่รัฐบาลมาเลเซียเปิดตัวโครงการ “Malaysia My Second Home” (MM2H) เพื่อจูงใจให้ต่างชาติเข้าไปลงทุนและดึงดูดกลุ่มคนต่างชาติวัยเกษียณมาซื้อเพื่อใช้พักอาศัยยามเกษียณนั้น ทำให้เกิดการก่อสร้างมากมาย โดยเฉพาะอสังหาริมทรัพย์ส่งผลให้ตลาดอสังหาริมทรัพย์มาเลเซียประสบภาวะโอเวอร์ซัพพลายในปัจจุบัน
เรื่องนี้ สำนักงานส่งเสริมการค้าระหว่างประเทศ (สคร.) ณ กรุงกัวลาลัมเปอร์ ได้รายงานข้อมูลว่า จากโครงการมาเลเซียบ้านหลังที่สอง หรือ MM2H ที่รัฐบาลมาเลเซียออกมาเพื่อจูงใจการลงทุน โดยการอนุญาตให้ต่างชาติซื้อบ้านแบบสิทธิขาด หรือได้กรรมสิทธิ์ได้ในราคาที่รัฐบาลกำหนด ทั้งยังได้สิทธิวีซ่าเข้าเมืองอย่างถูกต้อง โดยใช้วีซ่าท่องเที่ยวประเภท “Social visit pass” ยาวนานถึง 10 ปี และต่ออายุได้เรื่อยๆ จูงใจให้ทั้งบริษัทในประเทศและต่างประเทศจับจองพื้นที่ในทำเลดีหรือที่มีศักยภาพพัฒนาโครงการกันอย่างคึกคัก
นอกจากนี้ การที่บริษัทพัฒนาที่ดินยักษ์ใหญ่ของจีนหันมาขยายตัวในมาเลเซีย เนื่องจากธุรกิจในประเทศจีนกำลังชะลอตัว ทำให้บริษัทพวกนี้ต้องหาทางไปโตนอกประเทศ และเมื่อบริษัทพวกนี้เจอเขตเศรษฐกิจพิเศษอินกันดาร์ ในมาเลเซีย ที่มีพื้นที่ใหญ่กว่าสิงคโปร์ 3 เท่า และอยู่ใกล้ๆ กับสิงคโปร์ ทำให้นักพัฒนาอสังหาริมทรัพย์จากจีนวาดฝันที่จะทำให้พื้นที่แห่งนี้กลายเป็นเสินเจิ้น 2 ในอนาคต
เหตุนี้เอง จึงทำให้มูดี้ส์ อินเวสเตอร์ส เซอร์วิส ซึ่งเป็นสถาบันจัดอันดับความน่าเชื่อถือชั้นนำของโลก ส่งสัญญาณเตือนเกี่ยวกับปรากฏการณ์ที่เกิดขึ้นในมาเลเซีย โดยเฉพาะปัญหาโอเวอร์ซัพพลายในตลาดอสังหาริมทรัพย์ เพราะผลการศึกษาล่าสุด พบว่า “ยะโฮร์” กลายเป็นรัฐที่มีพื้นที่ก่อสร้างที่อยู่อาศัยขนาดใหญ่และล้นตลาดมากที่สุด โดยมีจำนวนถึง 27% ของจำนวนอสังหาริมทรัพย์ทั้งหมด รองลงมา คือ รัฐสลังงอร์ 21% กัวลาลัมเปอร์ 14% และปีนัง 8%

ทั้งนี้ เมื่อช่วงต้นเดือน พ.ย.ที่ผ่านมา รัฐบาลมาเลเซียได้ออกคำสั่งให้ระงับการก่อสร้างทุกประเภท โดยโครงการทั้งหมดที่ถูกพับชั่วคราวนั้น คาดว่ามีมูลค่าสูงมากกว่า 1 ล้านริงกิต หรือประมาณ 2.42 แสนล้านดอลลาร์ เพื่อแก้ปัญหาโอเวอร์ซัพพลายในตลาดอสังหาริมทรัพย์

“ภาวะอสังหาริมทรัพย์ล้นตลาดในมาเลเซียส่อแววรุนแรงมากขึ้น เพราะช่วง 5 ปีที่ผ่านมารัฐบาลมาเลเซียเปิดกว้างให้กับโครงการพัฒนาอสังหาฯ มากเกินไป และอาจยืดเยื้อจนกระทบต่อคุณภาพของสินเชื่อที่อยู่อาศัย จนเสี่ยงต่อการเกิดหนี้เสีย (เอ็นพีแอล)” นักวิเคราะห์จากมูดี้ส์ ระบุ

อย่างไรก็ตาม ตลาดอสังหาริมทรัพย์ในกัวลาลัมเปอร์ยังถือเป็นตลาดที่น่าสนใจของนักลงทุน เพราะราคาเริ่มต้นยังอยู่ในระดับต่ำเมื่อเทียบกับบางประเทศในภูมิภาคเดียวกัน เช่น ในปี 2559 ราคาขายพื้นที่ในกรุงกัวลาลัมเปอร์ อยู่ที่ 4,608 ดอลลาร์/ตร.ม. ขณะที่กรุงเทพฯ อยู่ที่ 9,708 ดอลลาร์/ตร.ม. และสิงคโปร์ 23,255 ดอลลาร์/ตร.ม.

อีกทั้งกัวลาลัมเปอร์ยังเป็นเมืองหลวงที่มีค่าครองชีพต่ำ แต่มีโครงสร้างพื้นฐานพร้อม มีโครงการก่อสร้างเครือข่ายการขนส่งเพิ่ม เช่น โครงการรถไฟฟ้ามหานครคลังวัลเลย์ (MRT), โครงการขยายรางรถไฟ และโปรเจ็กต์รถไฟความเร็วสูงระหว่างกัวลาลัมเปอร์-สิงคโปร์ (HSR) เป็นต้น

ทั้งนี้ รายได้ต่อหัวของชาวมาเลเซียที่เพิ่มขึ้นต่อเนื่อง จะช่วยให้อุตสาหกรรมค้าปลีกมีโอกาสเติบโตขึ้นอีก โดยผลการศึกษาของหลายสำนักชี้ว่าการขยายตัวของดีมานด์ค้าปลีกในอาเซียน อาจสูงกว่าฮ่องกงและเซี่ยงไฮ้ ซึ่งมาเลเซียเป็นท็อป 5 ของดินแดนแห่งโอกาสนี้
แหล่งที่มา :https://www.posttoday.com/biz/aec/news/531866

# data[].attributes.headline
นางสาวศรสวรรค์ มาเยอ เลขที่26 

# data[].attributes.subject
นางสาวศรสวรรค์ มาเยอ เลขที่26 

# data[].attributes.body
ดันไทยฮับส่งออกนม

"สนธิรัตน์" หนุนไทยเป็นศูนย์กลางการผลิตและส่งออกสินค้านมในภูมิภาคอาเซียนและจีน หวังเพิ่มช่องทางขยายตลาดนมไทย

นายสนธิรัตน์ สนธิจิรวงศ์ รมว.พาณิชย์ เปิดเผยภายหลังชุมนุมสหกรณ์โคนมแห่งประเทศไทยและคณะ เข้าพบว่า กระทรวงพาณิชย์มีนโยบายผลักดันให้ไทยเป็นศูนย์กลาง (ฮับ) การผลิตและส่งออกสินค้านมและผลิตภัณฑ์นมในภูมิภาคอาเซียนและจีน เนื่องจากอุตสาหกรรมโคนมไทยได้พัฒนาและปรับตัว เน้นการผลิตนมที่มีคุณภาพและมาตรฐานเข้าสู่ตลาด รวมทั้งสร้างมูลค่าเพิ่มด้วยการแปรรูปผลิตภัณฑ์ เช่น โยเกิร์ต เนย เป็นต้น

ทั้งนี้ การขยายการส่งออกนมและผลิตภัณฑ์นมของไทยออกสู่ตลาดต่างประเทศ จะช่วยเพิ่มปริมาณความต้องการน้ำนมโคดิบจากเกษตรกรในประเทศ จากการผลิตเพื่อป้อนโครงการนมโรงเรียนของภาครัฐ โดยมีแผนที่จะนำผู้ประกอบการนมและผลิตภัณฑ์ของไทยที่มีความพร้อมและสนใจไปโรดโชว์เปิดตลาดในงานแสดงสินค้าท็อปส์ ไทย แบรนด์ 2018 ของกรมส่งเสริมการค้าระหว่างประเทศ ซึ่งจัดในภูมิภาคอาเซียนและจีนตลอด ปีนี้ เพื่อหาช่องทางการทำตลาดให้นมไทยได้เป็นที่รู้จักมากขึ้นด้วย

นอกจากนี้ การเตรียมความพร้อมรับมือการเปิดตลาดให้กับสินค้านมและผลิตภัณฑ์นมจากออสเตรเลียและนิวซีแลนด์ โดยยกเลิกมาตรการกำหนดปริมาณนำเข้าและลดภาษีนำเข้าเป็น 0% ในปี 2564 และปี 2568 หรืออีกแค่ 3 ปีข้างหน้า ได้มอบให้กรมเจรจาการค้าระหว่างประเทศลงพื้นที่พบปะกลุ่มเกษตรกรและผู้ประกอบการในอุตสาหกรรมโคนมในภูมิภาคต่างๆ เพื่อเตรียมความพร้อมรับมือการค้าเสรีไทย-ออสเตรเลีย-นิวซีแลนด์ ดังกล่าว

"กลุ่มโคนมโคเนื้อต้องพลิกวิกฤตเป็นโอกาส รุกตลาดอาเซียนโดยเฉพาะซีแอลเอ็มวีและจีน โดยใช้ประโยชน์จากความตกลงเขตการค้าเสรีอาเซียน และเอฟทีเออาเซียน-จีน ที่ได้เปิดตลาดให้กับไทยโดยการยกเลิกภาษีนำเข้านมและผลิตภัณฑ์นมเหลือ 0%" นาย สนธิรัตน์  กล่าว
ที่มา: https://www.posttoday.com/biz/aec/news/535163

# data[].attributes.headline
ไทยเสนอกัมพูชาเชื่อม6เส้นทางรถไฟ

# data[].attributes.subject
ไทยเสนอกัมพูชาเชื่อม6เส้นทางรถไฟ

# data[].attributes.body
ไทยเสนอกัมพูชาเชื่อม 6 เส้นทางรถไฟ มูลค่าการลงทุน 1.3 แสนล้าน ปลดล็อกการค้าการลงทุน

นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (อีอีซี) เปิดเผยว่า ในปี 2566-2570 ไทยวางโครงการเชื่อมโยงเส้นทางคมนาคมโดยรถไฟ ไทย-กัมพูชา 6 โครงการ คาดมูลค่าการลงทุน 4,000 ล้านดอลลาร์สหรัฐ หรือ 1.32 แสนล้านบาท โดยไทยจะลงทุนในเขตพื้นที่ของไทย และเสนอให้กัมพูชาลงทุนในพื้นที่ของตัวเอง

“กัมพูชามีโครงการลงทุนเส้นทางรถไฟในแผนดังกล่าวอยู่แล้ว แต่ภาครัฐของไทยเสนอให้กัมพูชาพัฒนาเส้นทางรถไฟที่สามารถเชื่อมพื้นที่ระเบียงเศรษฐกิจพิเศษภาคตะวันออกก่อน” นายคณิศ กล่าว

ทั้งนี้ มองว่ากระบวนการเชื่อมโยงประเทศเพื่อนบ้านเป็นสิ่งสำคัญที่สุดในการพัฒนาระเบียงเศรษฐกิจพิเศษภาคตะวันออก (อีอีซี) เพราะเป็นประตูเชื่อมโยง ลาว จีน และกัมพูชา เบื้องต้นได้พัฒนาเส้นทางรถไฟกรุงเทพฯ-พนมเปญ แล้ว คาดว่าจะแล้วเสร็จสิ้นปีนี้ แต่ยังห่างใจกลางเมืองพนมเปญราว 300 กิโลเมตร หากลงทุนเพิ่มเติมจะสามารถยกระดับการค้าการลงทุนระหว่างสองประเทศได้มากขึ้น โดยไทยตั้งเป้าเพิ่มมูลค่าการค้าระหว่างกันเป็น 1.5 หมื่นล้านดอลลาร์ ภายในปี 2563

สำหรับความท้าทายในการค้าและการลงทุนของสองประเทศ คือการพัฒนาด้านคมนาคมและกฎระเบียบด่านชายแดนของทั้งสองประเทศต้องเชื่อมโยงกัน
แหล่งที่มา:posttoday.com

# data[].attributes.headline
นางสาวสมฤทัย ลาเชกู่ ม.6/5 เลขที่27

# data[].attributes.subject
นางสาวสมฤทัย ลาเชกู่ ม.6/5 เลขที่27

# data[].attributes.body
สุดอลังการ เวียดนามเปิดตัวรถไฟสุดหรูระดับ 5 ดาว เส้นทางภายในประเทศ ทั้งขาขึ้นและขาล่อง

วันที่ 2 กุมภาพันธ์ 2558 เว็บไซต์วอยซ์ออฟเวียดนาม  ได้เผยภาพขบวนรถไฟเวียดนามรูปแบบใหม่ที่มีความหรูหราและทันสมัยในระดับ 5 ดาว พร้อมทั้งสิ่งอำนวยความสะดวกสบายมากมาย ซึ่งได้เปิดเส้นทางวิ่งขึ้นและล่องภายในประเทศ เมื่อช่วงปลายเดือนมกราคม (28 มกราคม 2558) ที่ผ่านมา

ในส่วนรายละเอียดการปรับแต่งรถไฟสู่ความพรีเมียมครั้งนี้ ประกอบด้วยการตกแต่งภายในใหม่หมด ด้วยพื้นอะลูมิเนียมและพรมนำเข้าจากญี่ปุ่น เพื่อลดเสียงรบกวน ในส่วนของห้องผู้โดยสารมีประตูอัตโนมัติ เตียงนอนใหม่ และพนักงานที่ใส่ชุดประจำชาติของเวียดนาม ในชุดอ๋าวหย่ายสีน้ำเงิน ที่ถูกฝึกมาในระดับเดียวกับพนักงานโรงแรม 5 ดาว เลยทีเดียว

ทั้งนี้ทางการรถไฟของเวียดนาม ต้องการที่จะพัฒนาการบริการและทักษะต่าง ๆ ของพนักงาน เพื่อตอบสนองกับการเปลี่ยนแปลงต่าง ๆ ในการเข้าสู่ประชาคมเศรษฐกิจอาเซียน หรือ เออีซี ซึ่งจะมีแผนที่จะเปิดเส้นทางระหว่างประเทศในอนาคตอีกด้วย

ภาพจาก : english.vov.vn